Putinin işğalçılıq siyasəti Qərb mətbuatında\nPutinin işğalçılıq siyasəti Qərb mətbuatında Dünya\n25 Sentyabr 2014 14:01\nQərb mətbuatı: "Ukraynanı cəzalandıran Rusiya Latviyada HATO ilə üz-üzə gəlməyə hazırlaşır"\n"Bütün dünya görəcək ki, Putin NATO-nu ələ saldı və bu NATO deyilən təşkilat içi boş nağara kimi bir şeymiş"\n"Forbes" Rusiyanın yeni işğal planından yazıb. Jurnal yazır ki, Ukraynanın şərqində Rusiyanın yaratdığı separatçı rejimlərin oxşarı Latviyada da yaradıla bilər. Və belə bir ssenarinin həyata keçməsi 1949-cu ildə 12 dövlətin iştirakı ilə yaradılmış Şimali Atlantika Müqaviləsi Təşkilatına qarşı yönəlib. Ona görə də əminliklə demək olar ki, Qərb üçün Ukrayna böhranı İŞİD-dən daha dəhşətli nəticələr ortaya qoya bilər.\n"Doğrudanmı ABŞ və Avropa elə zənn edir ki, zəifləyib əldən düşmüş Ukrayna Rusiya ilə ona sərf etməyən sülh müqaviləsi imzalasa, bununla da Putinin iştahası küsəcək və o, imperiyanı bərpa etmək fikrindən daşınacaq. Nə qədər məyusedici də olsa demək lazımdır ki, xanım Merkel və prezident Obama Ukraynanı Rusiya ilə sülh müqaviləsi bağlamağa təhrik edirlər. Halbuki həmin sülh müqaviləsi Ukraynanı əsrlər boyu təhdid edə bilər. Bu müqavilə Rusiyaya Ukraynanı həmişə müvazinətdən çıxarmaq imkanı verəcək. Nəticədə Ukrayna Avropa Birliyindən və NATO-dan kənarda qalacaq", jurnal yazır.\nBəziləri hadisələrin belə bir ssenari əsasında inkişafına şübhə ilə yanaşır. Onların düşüncəsinə görə Putun buna cəzarət etməz: "Belələri 2008-ci ildə olmuş Gürcüstan hadisələrini xatırlasın, son olaylara nəzər salsın, ortada Krım məsələsi də var. Artıq Rusiya altı ildir ki, belə işlərlə məşğuldur. Ən önəmlisi isə odur ki, Rusiya başladığı bu kimi əməliyyatların heç birində məğlub olmayıb".\n"Biz istəsək elə indidən baş verə biləcək hadisələrin gedişini planlaşdıra bilərik. Bu plana əsasən NATO sıradan çıxmalıdır. Bunun üçün isə tutaq ki, Latviya hədəfə alınır. Orada əhalinin dörddə biri etnik rusdur. Əslində bu müharibəni başlanmış da hesab etmək olar. Rusiya artıq xeyli müddətdir ki, Latviyada rusların hüquqlarının pozulması ilə bağlı təbliğat aparır. Rusiya prezidentinin təbliğat ruporu olan RTR kanalı Latviyanı ruslara qarşı diskriminasiyada ittiham edir".\nJurnalın şərhində deyilir ki, bu kimi təbliğat getdikcə daha da genişlənəcək. Sonra isə Rusiya kəşfiyyatına bağlı birliklərin agentləri Latviyanın rusların çoxluqda olan əyalətlərində üsyanlar təşkil edib yerli idarəçilik binalarını zəbt edəcəklər. Eyni vaxta Rusiya ilə Latviyanın sərhəddində "çoxdan planlaşdırılmış hərbi təlimlər"ə start veriləcək və Ukraynada olduğu kimi bu dəfə də Litvaya könüllülər göndəriləcək. Bununla da Latviya polisi və əsgərləri ilə atışmalar, getdikcə artan ölümlər...\nTəbii ki, Latviya NATO-nün üzvü olduğundan təşkilatın nizamnaməsində olan 5-cü maddənin tətbiqini tələb edir. Belə olduqda NATO və ABŞ nə edəcək? Bu sualın cavabı bəlli deyil. Böyük ehtimalla NATO həmən hərəkətə keçməyəcək. Düşünəcəklər ki, bəlkə də ötüşdü.\nJurnal qeyd edir ki, belə bir məqamda prezident Putin yenidən "sülh təşəbbüsü" ilə çıxış edəcək: "Latviyada aranı qarışdırmaq təxminən Şotlandiyada referendum keçirmək kimi bir şeydir. Ancaq burada nəticələr tam əksinə hesablanıb. Bir də ki, balaca bir ölkədə baş verən xaotik vətəndaş müharibəsinə görə dünyanı ayağa qaldırmağa dəyməz ki. Heç həmin ölkəni xəritədə tapmaq da o qədər də asan deyil.\nNəticə nə ola bilər? Bütün dünya görəcək ki, Putin NATO-nu ələ saldı və bu NATO deyilən təşkilat içi boş nağara kimi bir şeymiş. Putin isə çardır. Kimi cəzalandırmaq lazımdır, kimə isə mükafat verilməlidir, bu kimi işlərə çar Putin baxır..."\nFransanın "Slate.fr" nəşrində dərc olunan "Pyotr Poroşenkonun ikiqat məğlubiyyəti" adlı məqalədə isə qeyd olunur ki, Vladimir Putin Ukraynanı Kiyevlə birgə idarə etmək istəyirdi və buna nail oldu: "Ukraynalılar müqavimət göstərə bimədilər. Avropalılar da çox gec dərk etdilər ki, Rusiya prezidenti əl çəkməyəcək".\nFransız nəşri hesab edir ki, fevral ayında hakimiyyət dəyişikliyinə gətirib çıxaran assosiasiya haqqında sazişin imzalanması Pyotr Poroşenko üçün görünən müvəffəqiyyət olsa da, bu yalnız qanlı müharibədən sonra mümkün oldu. Həşr müvəffəqiyyətin Ukrayna prezidentinə yalnız ikiqat - hərbi və siyasi planda məğlubiyyətdən sonra gəldiyini qeyd edib: "Sentyabrın 5-də Pyotr Poroşenko ürəkağrısı ilə rusmeyilli separatçıların irəli sürdüyü şərtlərlə razılaşmanı imzalamağa məcbur oldu. Hansı ki, bu şərtləri Rusiya prezidenti Vladimir Putin Monqolustan səfəri zamanı göstərmişdi. Poroşenkonun praktik olaraq seçimi qalmadı. Avqust ayında Ukrayna əsgərləri böyük müvəffəqiyyətlərə nail oldular. Separatçıların irəliləyişini saxlayan ordu onları iki hissəyə böldü. Bununla belə Rusiya hərbçilərinin qiyamçılara hərbi dəstəyindən sonra Ukrayna ordusu geri çəkilməyə məcbur edildi. "The Financial Times"in xüsusi müxbiri danışır ki, kiçik qarnizonun möhkəmləndirilməsi üçün gəlmiş Ukrayna ordusunun kiçik dəstəsi Rusiya qoşunlarının mühasirəsinə düşdü. Təslim olmaq barədə danışıqlara baxmayaraq, onlar tamamilə məhv edildi".\nSeparatçıların avqustun sonunda fərqləndirici nişanları olmayan çeçen muzdlular və Rusiya hərbçilərdən dəstək aldığını yazan müəllif Vladimir Putinin Avropa Komissiyasının prezidenti Joze Manuel Barrozuya etdiyi xəbərdarlığı xatırladır: "Putin Avropa Komissiyasının prezidentinə bildirdi ki, əgər o istəsəydi, iki həftə ərzində Kiyevi alardı. Oxşar təhdid Putin tərəfindən Poroşenko ilə telefon söhbətində də səslənmişdi".\nQəzet yazır ki, döyüş meydanında məğlubiyyətdən sonra Ukrayna hakimiyyəti separatçılara siyasi güzəştlərə getməyə və Moskvanın tələblərinə uyğun planı təklif etməyə məcbur oldu: "Separatçıların ələ keçirdiyi ərazilər xüsusi statusu alacaq. Onlar üç il ərzində öz hüquq-mühafizə orqanlarını formalaşdırmaq, hakimləri və prokurorları təyin etmək, iqtisadiyyatı və büdcəni idarə etmək hüququnu alır. Rus dili Donbas hövzəsində birinci rəsmi dil olacaq. Xüsusi status həmçinin Rusiya ilə sıx əməkdaşlıq yaratmaq hüququ verir. Bu status federallaşmadan daha üstündür. Hansı ki, Poroşenko bu ilin iyun ayında əks-mərkəzləşmədən danışırdı. Ancaq müharibə öz sözünü dedi. İndi prezident faktiki olaraq Rusiyaya bu regionu idarə etmək, eyni zamanda Kiyev hökumətinə təzyiq etmək hüququ verdi. Vladimir Putin Pyotr Poroşenkoya zəng vurdu və bildirdi ki, əgər parlament xüsusi status haqqında qərar qəbul etməsə, Rusiya qoşunları Odessaya çatacaq və Ukrayna ərazisi üzrə Krıma quru dəhlizi yaradılacaq".\n"Slate.fr" qeyd edir ki, Rusiyaya siyasi güzəştlər bununla da bitmir: "Avropa İttifaqı - Rusiya - Ukrayna üçtərəfli görüşdə assosiasiya haqqında razılaşmanın daha bir neçə ay təxirə salınması barədə qərar qəbul edildi".\nRusiya prezidenti Vladimir Putinin Ukrayna lideri Pyotr Poroşenkoya yazdığı məktub isə iki dövlət arasındakı münasibətlərin hələ xeyli müddət gərgin qalacağından xəbər verir. "Röyters" xəbər agentliyinin jurnalistləri Putinin 17 sentyabr tarixli məktubunu görüblər və ondan sitat gətirirlər. Məktubda faktiki hədələr var ki, Kiyev Avropa Birliyi (AB) ilə assosiasiya sazişini sürətləndirsə, Rusiya bazarı Ukrayna mallarının üzünə bağlana bilər. Putin yazıb ki, hətta yerli qanunvericiliyin həmin sazişə hazırlıq məqsədilə dəyişdirilməsi Moskvanın dərhal reaksiyasına səbəb olacaq.\n"Yalnız Assosiasiya Sazişinə sistematik korrektələr, Rusiya-Ukrayna iqtisadi münasibətlərinin bütün spektrlərinin nəzərə alınması Rusiya-Ukrayna arasındakı hazırkı ticarət-iqtisadi əməkdaşlığı saxlamağa imkan verəcək", - deyə Putin yazıb.\nRusiyanın "Nezavisimaya qazeta" nəşri Moskvanın Avropa ilə azad ticarət aparacaq Ukraynanı 3 milyard avro "cəzalandıracağını" bildirib.\nQeyd edək ki, Ukrayna Rusiyaya polad məhsulları, kömür, kimyəvi preparatlar və taxıl ixrac edir. Tariflərin artırılması ildə 3 milyard avronun itirilməsinə gətirib çıxara bilər. Rusiya prezidentinin mətbuat katibi belə bir məktubun olması nə təsdiq, nə təkzib edib.\nSentyabrın 17-də Ukrayna Nazirlər kabineti AB ilə assosiasiya sazişinin həyata keçirilməsi üzrə tədbirlər planını təsdiqləyib. Məktuba istinadən "Röyters" bildirir ki, AB ilə razılaşmanın icra ediləcəyi halda Rusiya tərəfindən cavab ölçüləri özünü çox gözlətməyəcək. Cavab ölçülərinə gəlincə, söhbət Kiyev üçün Rusiya bazarının bağlanmasından gedir. Böyük Britaniyanın informasiya agentliyi Avropa diplomatlarının hesablamalarına istinadən vurğulayır ki, Ukrayna yüksək tariflərin tətbiqinə görə ildə 3 milyard avro itirə bilər. Brüsselin fikrincə, Moskva 2 mindən çox məhsulun Ukrayna və AB-nin müqaviləsindən çıxara bilər.\nQış yaxınlaşdıqca Ukrayna Rusiya qazına alternativ axtarmaqda davam edir. Ukraynanın energetika və kömür sənayesi naziri Yuri Prodan bildirib ki, Kiyev 1 milyon ton mazut ala bilər. Onun sözlərinə görə, mazutdan istifadə 1-1,5 milyard kubmetr qaz qənaət etməyə imkan verəcək.


AAYDA Bibiheybətdəki sürüşmə ilə bağlı ittihamlara cavab verdi - Trend.Az\nGündəm Materials 27 Noyabr 2019 16:27\nAzərbaycan Avtomobil Yolları Dövlət Agentliyi Bakının Bibiheybət qəsəbəsində baş verən sürüşmə ilə bağlı quruma qarşı irəli sürülən ittihamlara cavab verib.\nAgentliyin mətbuat xidmətinin rəhbəri Anar Nəcəfli Trend-ə açıqlamasında bildirib ki, noyabrın 25-də Bakı-Ələt-Astara avtomobil yolunun Bibiheybət məscidi yaxınlığında keçən hissəsində baş vermiş sürüşmə nəticəsində dağın yamacında yerləşən istinad divarının dağılması ilə əlaqədar olaraq yolun çökməsi hadisəsindən sonra yenə də sosial şəbəkələrdə və bəzi xəbər saytlarında Azərbaycan Avtomobil Yolları Dövlət Agentliyinin gördüyü işlərə kölgə salan, agentliyin rəhbərliyi haqqında böhtan xarakterli, vətəndaşlar arasında bilərəkdən çaşqınlıq yaradan yalan və qərəzli məlumatlar paylaşılmağa başlanılıb: "Məlumat üçün bildirək ki, Azərbaycan Avtomobil Yolları Dövlət Agentliyi tərəfindən sözügedən ərazidə noyabr ayının 7-də çatların yaranması aşkar edilib və bununla bağlı Fövqaladə Hallar Nazirliyinin Tikintidə Təhlükəsizliyi Nəzarət Dövlət Agentliyinə müraciət olunub. Əlavə olaraq əməkdaşlarımız tərəfindən nəzarət altında saxlanılan ərazidə noyabr ayının 24-də isə intensiv yağan yağışlar nəticəsində həmin çatların böyüməsi aşkar edilib. Sürüşmənin baş verə bilməsi ehtimalı ilə əlaqədar hadisədən 10 saat öncə, daha dəqiqi 24 noyabr axşam saat 7-8 radələrində yolda avtonəqliyyat vasitələrinin hərəkətinə tam məhdudiyyət qoyulması barədə agentliyin rəhbərliyi tərəfindən tapşırıq verilib. Təəsüflər olsun ki, ehtimallarımız özünü doğrultdu və 25 noyabr səhər saat 5-6 radələrində sürüşmə nəticəsində avtomobil yolunun bir hissəsi dağıldı. Lakin agentlik tərəfindən vaxtında qabaqlayıcı tədbirlərin görülməsi daha ağır fəsadların qarşısını almış oldu".\nA. Nəcəfli qeyd edib ki, hadisədən dərhal sonra əraziyə agentliyin rəhbərliyi və əlaqədar bölmələrin rəhbərləri, həmçinin aidiyyəti qurumların əməkdaşları cəlb olundu. Ərazidə əlavə təhlükəsizlik tədbirləri görüldü və agentlik tərəfindən qərargah yaradılıb: "Qısa müddət ərzində sürüşmə nəticəsində bağlanan Bakı buxtası-3 küçəsinin açılması, həmçinin ərazidən keçən içməli su borusunun bərpası üçün yola tökülmüş torpaq qatının təmizlənməsinə start verildi. Hazırda da bu istiqamətdə işlər davam etdirilir.\nOnu da bildirək ki, Bakı-Ələt-Astara yolunun 4-8-ci kilometrliyində Bibiheybət məscidi ilə Bayıl bazarı arasında olan yolun inşasına “Bakı şəhərində nəqliyyat sisteminin təkmilləşdirilməsi üzrə 2008-2013-cü illər üçün əlavə Tədbirlər Planı” çərçivəsində Nəqliyyat Nazirliyinin sifarişi əsasında 2009-cu ildə başlanılıb və 2010-cu ildə yekunlaşdırılıb.\nCari ilin mart ayında isə Azərbaycan Avtomobil Yolları Dövlət Agentliyi tərəfindən “Bibiheybət” məscidi istiqamətindən şəhərə doğru olan yolda əsaslı yenidənqurma deyil yalnız təmir işləri aparılıb. Çünki bu ərazidə yol kənarında 75 metr uzunluğunda yol-memarlıq elementi olan bəzək divarı dağılmış, yolun hərəkət hissəsində deformasiya və çatlar müşahidə olunurdu. Bu isə öz növbəsində avtonəqliyyat vasitələrinin rahat və təhlükəsiz şəkildə hərəkətinə maneə yaradırdı. Aparılan işlər sadəcə olaraq bu maneənin aradan qaldırılmasına yönəlmişdi.\nSürüşmənin baş verməsinin daha dəqiq səbəbinin öyrənilməsi və ərazidə gələcəkdə bu kimi hadisələrin yaşanmaması üçün atılacaq addımların nədən ibarət olduğunu aydınlaşdırmaq məqsədi ilə aidiyyəti qurumlar tərəfindən agentliyin əməkdaşlarının iştirakı ilə yaxın müddət ərzində sınaq quyularının qazılmasına başlanılacaq.\nLakin baş vermiş hadisə ilə bağlı bəzi kütləvi informasiya vasitələrində, sosial şəbəkələrdə hadisənin təfsilatına varmadan, hadisənin baş vermə səbəbi araşdırılmadan, mütəxəsislərdən fikri öyrənilmədən qeyri-dəqiq, qeyri-peşəkar informasiyalar yayılmış, Azərbaycan Avtomobil Yolları Dövlət Agentliyinin və onun rəhbərliyinin ünvanına əsassız ittihamlar irəli sürülmüşdür.\nAzərbaycan Avtomobil Yolları Dövlət Agentliyi olaraq bundan təəssüf hissi keçirir və kütləvi informasiya vasitələrindən vətəndaşlar arasında bilərəkdən çaşqınlıq yaradan bu cür yalan və qərəzli məlumatlar yaymamağı xahiş edirik".


İtinə 2 il döşündən süd verən - ANA\n20 Oktyabr 2012 04:44\nKaliforniyada 2 uşaq anası olan Terri Qrem bütün dünyanın diqqət mərkəzindədir. O, sosial şəbəkədə itinə döşündən su verdiyini əks etdirən fotosunu yayıb. Evdar qadın olan Terri Qrem Pauk adlı köpəyini 2 il ərzində döş südü ilə bəsləyib.\n"Mən bəzi səbəblərdən övladlarımın ikisini də ana südü ilə bəsləyə bilmədim. Buna görə çox narahat idim. Bir dəfə yeni doğulan körpəmə vermək üçün südü butulkaya tökdüm. Bu zaman köpəyim gəldi və südü içməyə çalışdı. O zaman başa düşdüm ki, köpəyimə nə lazımdır" deyə qadın vurğulayıb.\nBu hadisədən sonra iki il köpəyə süd verən Terri "Özümü yalnız itə süd verdikdən sonra əsl ana kimi hiss etdim" deyib. Psixoloqların fikrincə, qadının bu hərəkətinə səbəb onun psixoloji problemləridir.


Rusiya MN Qarabağdakı vəziyyətlə bağlı məlumat yaydı – XəbərAl.Az\nPosted on 22 Fevral 2021 Author Xeberal.az\tComment(0)\nXəbərAl.az xəbər verir ki, bu barədə Rusiya Müdafiə Nazirliyinin yaydığı məlumatda bildirilib.\nSMS cavab almayanların DİQQƏTİNƏ! — Nazirlikdən AÇIQLAMA\nBirdəfəlik ödəmə ilə bağlı e-sosial.az portalına müraciətlərin qəbulu dayandırılsa da, edilmiş müraciətlərə baxılması və cavablandırılması prosesi hazırda davam edir. Xəbəral.az xəbər verir ki, bunu Əmək və Əhalinin Sosial Müdafiəsi Nazirliyinin (ƏƏSMN) İctimaiyyətlə əlaqələr və kommunikasiya şöbəsinin müdiri Fazil Talıbov bildirib. Nazirlik rəsmisi bildirib ki, ona görə kimsə müraciətinə hələ cavab verilməməsinə görə narahat olmasın: “Müraciətlər […]\nPosted on 28 Noyabr 2020 Author Xeberal.az\nSumqayıt şəhər polis idarəsinin rəisi vəzifəsindən azad edilməyib. Bu barədə DİN-nin mətbuat xidmətindən məlumat verilib. Bildirilib ki, polis polkovniki Nəriman İmanovun Sumqayıt şəhər Polis İdarəsinin rəisi vəzifəsindən azad olunaraq, Gəncə şəhər Baş Polis İdarəsinin rəisi vəzifəsinə təyin olunması ilə bağlı yayılan məlumat həqiqəti əks etdirmir.\nNaxçıvan Qarnizonunda təlim keçirildi – Video\nNaxçıvan Qarnizonu qoşunlarında ikitərəfli üçpilləli komanda-qərargah təlimi keçirilib. XəbərAl.az-ın Müdafiə Nazirliyinin saytına istinadən verdiyi məlumata görə, təlimin birinci mərhələsində qoşunların müxtəlif döyüşə hazırolma dərəcələrinə gətirilməsi üçün birləşmə və hissələr “Təlim-döyüş həyəcan” siqnalı ilə qaldırılaraq təlim rayonlarına çıxarılıb. Təlimin döyüş atışlı mərhələsində ən müasir rabitə və idarəetmə vasitələri ilə təchiz edilmiş bölmələr döyüş atışlarını yerinə yetiriblər. […]\nQiymətlər kəskin artdı: 350 manatdan 800 manata…\nVətən müharibəsi memorial kompleksi və Zəfər muzeyinin yaradılması ilə bağlı yeni xəbər


SON XƏBƏR: Sabiq həmsədr: Azərbaycan və Ermənistan əhalisinin kompromis qərarın qəbuluna hazırlanması çoxdandır ki, çatışmayan komponentdir\n2018/2019-cu tədris ili üçün Azərbaycan Respublikasının ali təhsil müəssisələrinin və Azərbaycan Milli Elmlər Akademiyasının magistraturalarına sənəd qəbulu günün sonunadək davam edəcək.\nDövlət İmtahan Mərkəzindən xezerxeber.az-a verilən məlumata görə, qəbul imtahanında iştirak etmək üçün bakalavrların ərizələrinin qəbulu internet vasitəsi ilə aparılır. İmtahanda iştirak etmək üçün bakalavr Mərkəzin internet saytının ekabinet.dim.gov.az səhifəsində "Şəxsi kabinet” yaratdıqdan sonra ərizə vermək üçün tələb olunan məbləği (50 manat) "Şəxsi kabinet”indəki hesabına əlavə edir.\nBakalavr "Şəxsi kabinet”inin istifadəçi adı və parolundan istifadə etməklə 12 fevral saat 23:59-dək Mərkəzin internet saytının müvafiq səhifəsinə (http://eservices.dim.gov.az/erizemag/erize) daxil olub "Bakalavrın elektron ərizəsi” formasını doldurur və təsdiq edir.\nAysel Alızadə müəllimlərin işə qəbulu müsabiqəsində yüksək bal toplayıb


Çində 1772 nəfər koronavirusdan ölüb\nXezerxeber.az xəbər verir ki, bu barədə Çin Dövlət Səhiyyə Komitəsi məlumat yayıb.\nBildirilir ki, virusa yoluxmaqda şübhəli bilinənlərin sayında azalma tendensiyası davam edir. Hazırda yoluxma şübhəsi olanların sayı 7264 nəfərdir. Sağalıb xəstəxananı tərk edənlərin və vəziyyəti ağır olan xəstələrin sayı 10 mini ötüb. Səlahiyyətli qurumlar virusa yoluxanlarla yaxın ünsiyyətdə olmuş 546 min nəfəri müəyyən edib, onlardan 150 mini həkim nəzarətinə alınıb.


Tahir Kərimov Salyandakı villasını neçiyə satır? Qalmaqallı veriliş bağlandı – VİDEO Xarici kantorlara giriş qadağan edilir – P Müəllimlərin əməkhaqqı artırılacaq – RƏSMİ Azay Quliyev şikayətləri dinlədi – FOTO General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y İlk qəbul imtahanının vaxtı açıqlandı\n29 İyun 2015 / 16:11 / Baxış sayı: 5 V ixtisas qrupuna qəbul imtahanı iyulun 2-də keçiriləcək.\nAli məktəblərə qəbul imtahanaı başlayır. Tələbə Qəbulu üzrə Dövlət Komissiyası (TQDK) iyulun 2-də növbəti imtahanları keçirəcək. Qurumdan ANS PRESS-ə verilən məlumata görə, bir neçə gündən sonra baş tutacaq imtahanlar aşağıdakılardır:


Kasıb bir ailədə böyüdü, indi bütün dünya onu tanıyır - FOTOLAR - Fakttv.com\nKasıb bir ailədə böyüdü, indi bütün dünya onu tanıyır – FOTOLAR\nMay 16, 2019 @ 11:290111\nFakttv.com xəbər verir ki, zavodda elektirik işləyən atası onda texnologiyaya olan marağı artırırdı. Elə buna görə də Hindistan Texnologiya Universitetinin Metallurgiya mühəndisliyi ixtisasına yiyələndi.\nPichai Stanford Universitetini bitirə bilmir. Amma Pensilvaniya Univesitetindən MBA dərəcəsi alır. Universiteti bitirdikdən sonra 2002-ci ildə Applied Materials və McKinsey&Company şirkətlərində işləməyə başlayır. 2004-cü ildə isə “Google” şirkətində fəaliyyətini davam etdirir. Əvvəllər “Google” axtarış sistemi üzərində işləyir. “Google Chrome”un ideya müəllifi olan Pichai bu ideyanı irəli sürərkən heç kim onu ciddiyə almadı. Daha doğrusu, bazarda dominant mövqeyə sahib “İnternet Explorer” ve “Mozilla Firefox”la rəqabətdə yeni brauzerin uğur əldə edəcəyini düşünə bilmirdilər. Ancaq hər şey tərsinə oldu, “Google Chrome” qısa zamanda hər iki brauzeri geridə qoyaraq zivəyə qalxmağı bacardı.\nSundar Pichai 2010-da “Chrome OS” və “Chromebook”-un təqdimatını etdiyi zaman 38 yaşında idi. Diqqət mərkəzinə çevrilən Pichai az sonra Android qrupuna rəhbər təyin edilir. 2011-ci ildə “Twitter” və “Microsoft” tərəfindən iş təklifi alsa da, “Google”-da qalmağı üstün tutdu.\nBeləliklə, Hindistanda kasıb bir ailədə yaşayan Pichai 43 il sonra dəyəri 110 milyard dollardan artıq olan “Google”da CEO olmağı bacarır.\nFransalı rəsmilər DOST mərkəzində – Fotolar\nNoy 7, 2017 @ 10:25032\nDek 13, 2018 @ 13:13017\nİyn 23, 2019 @ 10:09030\nİyn 12, 2019 @ 9:17039\nMay 18, 2019 @ 12:36070


Ermənistan tərəfinin bütün təxribat cəhdləri iflasa məhkumdur - Xalq.Az\nErmənistan tərəfinin bütün təxribat cəhdləri iflasa məhkumdur\n13 İyul 2020 13 İyul 2020\nBildiyimiz kimi, iyulun 12-də Ermənistan silahlı qüvvələrinin bölmələri növbəti dəfə təxribata əl ataraq Azərbaycan-Ermənistan dövlət sərhədinin Tovuz istiqamətində mövqelərimizi ələ keçirtməyə, artilleriya atəşindən istifadə edərək hücuma keçməyə cəhd göstərib. Ordumuzun əks-tədbirləri nəticəsində düşmən geri otuzdurulub, Ermənistanın təxribatına əməli cavab verilib. Erməni tərəfi itkilərini etiraf etməsə də, Azərbaycan qüvvələri düşmənin yetərincə hərbi texnikası və canlı qüvvəsini məhv etmişdir.\nErmənistanın bu cür təxribatlara əl atmasının əsas səbəbi son dövrlər Azərbaycanın beynəlxalq mövqelərinin daha da güclənməsi, ölkəmizin diplomatik uğurları, Cənab Prezidentin irəi sürdüyü qlobal təşəbbüslərin – Qoşulmama Hərakatının Zirvə toplantısı, BMT Baş Assambleyasının xüsusi iclasının keçirilməsi kimi məsələlərin beynəlxalq arenada əsaslı şəkildə dəstəklənməsi ilə bağlıdır. Sözsüz ki, Azərbaycanın diplomatik cəbhədə bu uğurları Ermənistan hakimiyyətini ciddi problemlər qarşısında qoymuşdur.\nBu cür uğursuzluqlarla üzləşən Ermənistan hakimiyyəti cəbhənin müxtəlif yerlərində təxribatlar yaratmaqla məsələnin mahiyyətini gizlətməyə, yalan məlumatlarla beynəlxalq və yerli ictimaiyyəti çaşdırmağa çalışır. Tovuz istiqamətində gedən döyüşlərdə Erməni tərəfinin uydurmaları, ölənlər haqqında məlumatları gizlətməsi, guya Azərbaycanın hərbi mövqelərinin və yeni yüksəkliklərin ələ keçirilməsi kimi dezinformasiya Ermənistan ictimaiyyətində ciddi narazılıq doğurmuş, əhali və fəal sosial şəbəkə istifadəçiləri bu məlumatları ironiya ilə qarşılayaraq etiraz aksiyalarına başlamışlar.\nPaşinyan hakimiyyəti hesab edir ki, cəbhədə bu cür təxribatlar yaratmaqla öz səriştəsiz idarəçiliyi nəticəsində yaranan problemləri gündəmdən çıxartmaq və hakimiyyətinə qarşı formalaşan ciddi təhlükəni aradan qaldırmaq mümkün olacaq. Hesab edirəm ki, bu cür təxribatlarla problemi aradan qaldırmaq cəhdlərinin hər hansı nəticə verəcəyini düşünmək üçün heç bir əsas yoxdur.\nOnların bu təxribatları xalqımız tərəfindən hər zaman hiddətlə qarşılanmışdır. Son vaxtlar sosial şəbəkələrdə hərbi əməliyyatlara başlamaq, sıravi vətəndaşların toplanaraq cəbhəyə getmək, silaha sarılaraq torpaqlarımızı işğaldan azad etmək kimi çağırışların səslənməsi bu gün Azərbaycan cəmiyyətində vətənpərvərlik hissinin yüksək səviyyədə olduğuna dəlalət edir.\nBu səbəbdən Azərbaycan öz ərazi bütövlüyünü bundan sonra da qoruyacaq və ordumuz Ali Baş Komandanımızın əmri ilə sərhədlərimizin keşiyində cəsarətlə dayanacaq. Həlak olan hərbiçilərimizin qisası alındı və onların qanı yerdə qalmayıb, qalmayacaq.\nOrdumuz düşmənin 2 tankını məhv etdi – Video\nOmbudsmandan etiraz BƏYANATI\nAzərbaycanın Müdafiə Nazirliyi Ermənistana sonuncu XƏBƏRDARLIĞI ETDİ\nÖncəki xəbər Leyla Əliyevadan şəhidlərlə bağlı paylaşım – Foto\nSonraki xəbər Spiker: “Azərbaycan əsgəri düşmənin istənilən həmləsinin qarşısını almağa qadirdir”


Play Mağazada zərərli proqram? | Androidsis\nFrancisco Ruiz | | xəbər, Təhlükəsizlik\nBir həftə, yeddi uzun gündür ki Buradan Androidsis, Android üçün bir tətbiqetmə inkişaf etdiricisi tərəfindən baş verə biləcək pozuntuları qınayırıq, hansı, zahirən və həmişə guya danışan tarama məlumatları ilə virustotal.com o sözügedən geliştiricinin analiz edilmiş bütün tətbiqləri yoluxmuş kimi qeyd olunur.\nBu gün bir geliştirici,(bu yazını yazmazdan əvvəl yenidən yoxladım), uşaqlarımız da daxil olmaqla hər hansı bir Android cihazından yükləmək mümkündür.\nAndroidsisvideo YouTube kanalından sürətlə çıxarılan bir hava tətbiqi tövsiyəsindən sonra yaranan bu xəbərdarlıq nəticəsində, yüklədiyim bütün tətbiqləri tövsiyə etmək və ya bizə təklif etdiklərini öyrətmək üçün təhlil etmək üçün addım atın virustotal.comvə məhz bu səbəbdəndir ertəsi gün və ya bir neçə gündə ən çox, musiqi ekvalayzer tətbiqi ilə siqnalım yenidən çalındı.\nGoogle-ın Androidsis istifadəçilərinin göndərdiyi bu təhlükəsizlik xəbərdarlıqlarını prinsipcə görməməzlikdən gəldiyini görərək veb saytına keçmək üçün əlaqə formasını girdim. yuxarıda göstərilən hava tətbiqetməsinin şikayətlərini müşahidələrə əlavə edərək, göründüyü kimi bu, analiz edə bildiyim bütün tətbiqetmələrdə inkişaf etdiricinin iş rejimidir. vasitəsilə virustotal.com.\nHəqiqət budur ki, veb formada şikayət etdiyimdən 48 saatdan çox vaxt keçdikdən sonra və Google-a məsul bir şəxsin bu iki gündən əvvəl mənimlə əlaqə quracağı barədə bildiriş verdikdən sonra, sizi bu barədə xəbərdar etmək üçün bu yazını dərc etməyə qərar verdim. daha doğrusu ALERT edin və bu cür HowarJran tətbiqlərindən heç birini yükləməməyinizi və ya yükləməməyinizi məsləhət görürəm ən azı tətbiqetmələrin təmiz və ya etibarlı olmadığını təsdiqləyən Google-dan məsul birindən cavab alana qədər.\nBu linki vurun tətbiqetmələrini görə bilərsiniz Howarjran, bir videoda analiz etdiyim tətbiqetmələr və ən azından şübhəli tətbiqetmələr olduğunu və Android-də quraşdırılması məsləhət görülmədiyini söyləyə bilərik.\nBu linkdə necə olduğunu görə bilərsiniz günlər sonra ikinci tətbiq, biz də yoluxmuş kimi xəbərdarlıq atladı, istifadəçilərin müvafiq şikayətlərindən sonra Google Play Store-da hələ də mövcuddur\nSonra Youtube-dakı Androidsisvideo kanalına yüklədiyim videoların yayımlanması üçün sizi tərk edirəm Bu anomaliyi Google tətbiqetmə mağazasında bildiririk, bir həftə əvvəl etdiyi şikayətdən sonra hələ də Dağ Baxışından məsul olan bir nəfərdən cavab almamışıq.\n1 DİQQƏT! Bu tətbiqi, mümkün zərərli proqramı quraşdırmayın\n2 DİQQƏT! HowarJran tətbiqlərinin taranması\n3 Androidinizi zərərli tətbiqlərdən və ümumiyyətlə zərərli proqramlardan necə qorumaq olar\n4 DİQQƏT! Qarşılaşdığım başqa bir tətbiq, guya yoluxmuşdur\n5 DİQQƏT! Google-dan cavab yoxdur\nDİQQƏT! Bu tətbiqi, mümkün zərərli proqramı quraşdırmayın\nDİQQƏT! HowarJran tətbiqlərinin taranması\nAndroidinizi zərərli tətbiqlərdən və ümumiyyətlə zərərli proqramlardan necə qorumaq olar\nDİQQƏT! Qarşılaşdığım başqa bir tətbiq, guya yoluxmuşdur\nDİQQƏT! Google-dan cavab yoxdur\nÜmid edək ki, bundan sonra Google-dan birisi batareyaları qoyacaq və bizə bu cür HowarJran tətbiqetmələrinin Virustotal tətbiqi və ya virustotal.com veb saytında təhlil ediləcək zərərli tətbiqetmə və ya yoluxmuş tətbiqetmə kimi görünməyimizə dair izah verəcəkdir.\n"Androidinizi zərərli tətbiqetmələrdən və ümumiyyətlə zərərli proqramlardan necə qoruya bilərik" başlıqlı 3 nömrəli videoyu ətraflı izləməyinizi tövsiyə edirəm, çünki Android-in təhlükəsizliyini qorumağa çalışmaq üçün izlədiyim tədbirləri izah etdiyim bir video. Google Play Store-dan və ya xaricdən yüklənsə də zərərli proqramlardan və Zərərli tətbiqlərdən.\nMəqaləyə tam yol: Androidsis » Tutorials » Təhlükəsizlik » Play Mağazada zərərli proqram?\nGalaxy S10 üçün Android 10-un altıncı beta versiyası artıq mövcuddur\nHuawei Mate X ekranının dəyişdirilməsi 900 avronu keçir


Akademik Həmid Araslının 110 illiyinin qeyd edilməsi haqqında Azərbaycan Respublikası Prezidentinin Sərəncamı – Azərbaycanın Mədəniyyət və Ədəbiyyat Portalı\nPosted on 12 Fevral 2019 12 Fevral 2019 by Delphi7\n2019-cu ilin fevral ayında görkəmli ədəbiyyatşünas, Azərbaycan Elmlər Akademiyasının həqiqi üzvü, Əməkdar elm xadimi, filologiya elmləri doktoru, professor Həmid Məhəmmədtağı oğlu Araslının anadan olmasının 110 illiyi tamam olur.\nQədim və orta əsrlər Azərbaycan ədəbiyyatı sahəsində xüsusi mövqeyə malik nüfuzlu mütəxəssis və dərin erudisiyalı alim kimi geniş şöhrət qazanan akademik Həmid Araslı çoxsaylı araşdırmaları ilə respublikada ədəbiyyatşünaslığın inkişafına dəyərli töhfələr vermişdir. Azərbaycan ədəbiyyatı tarixinin sistemləşdirilməsi və dolğun mənzərəsinin yaradılması onun mühüm elmi nailiyyətlərindəndir. Həmid Araslı folklorumuzun tədqiqini həmişə diqqət mərkəzində saxlamış, “Kitabi-Dədə Qorqud” abidəsinin müxtəlif nəşrlərinin gerçəkləşdirilməsinə, dahi Nizami, Nəsimi və Füzuli irsinin öyrənilməsinə böyük əmək sərf etmiş, anadilli ədəbiyyatın tanınmış nümayəndələrinin əsərlərinin şərqşünaslığın nailiyyətləri əsasında əhatəli şərhlərlə mükəmməl elmi-tənqidi mətnini hazırlamışdır. Məhsuldar elmi yaradıcılığını pedaqoji fəaliyyətlə uzun illər boyu uğurlu şəkildə əlaqələndirən alim, eyni zamanda, ölkənin mədəni-ictimai həyatında yaxından iştirak etmişdir.\nAzərbaycan Respublikası Konstitusiyasının 109-cu maddəsinin 32-ci bəndini rəhbər tutaraq, ədəbi-bədii fikir tariximizin tədqiqi, təbliği və yüksəkixtisaslı kadrların hazırlanması işində təqdirəlayiq xidmətlərini nəzərə alaraq akademik Həmid Araslının anadan olmasının 110-cu ildönümünün qeyd olunmasını təmin etmək məqsədi ilə qərara alıram.\n1. Azərbaycan Milli Elmlər Akademiyası Azərbaycan Respublikasının Təhsil Nazirliyi ilə birlikdə akademik Həmid Araslının 110 illiyinə həsr olunmuş tədbirlər planını hazırlayıb həyata keçirsin.\nBakı şəhəri, 11 fevral 2019-cu il.\nPrevious PostPrevious Rahilə Dövranı doğum günü münasibətilə təbrik edirik! (12 fevral)\nNext PostNext “Hece Taşları” aylık şiir dergisinin 48. sayısı yayında


Siyasət » Səhifə 11 » XalqInfo.az Xəbər Portalı\nNazir müavinləri, agentlik sədri və səfir... -\n21-05-2019, 19:07 49 0\nPrezident İlham Əliyev “Azərbaycan Respublikası Hökuməti və Çexiya Respublikası Hökuməti arasında iqtisadi, elmi-texniki və mədəni əməkdaşlıq üzrə Qarışıq Komissiyanın Azərbaycan Respublikası tərəfindən tərkibi haqqında” Azərbaycan Respublikası Prezidentinin 2011-ci il 13 may tarixli 1502 nömrəli\n21-05-2019, 18:44 39 0\nPrezident İlham Əliyev mayın 21-də “Azərbaycan Respublikasının Kənd Təsərrüfatı Nazirliyi yanında Aqrar Xidmətlər Agentliyi haqqında Əsasnamə”nin təsdiq edilməsi barədə” Fərman imzalayıb. “Xalqinfo” xəbər verir ki, Fərmana əsasən Nazirlər Kabineti Azərbaycan Respublikası Prezidentinin aktlarının\nƏliyev Paşinyanın da iştirak etdiyi şam yeməyində -\n14-05-2019, 11:52 53 0\nMayın 13-də Avropa İttifaqı Şurasının prezidenti Donald Tuskun adından Şərq Tərəfdaşlığı ölkələrinin dövlət və hökumət başçılarının şərəfinə şam yeməyi verilib. Xalqinfo.az xəbər verir ki, prezident İlham Əliyev şam yeməyində iştirak edib. Əvvəlcə Prezident İlham Əliyev və Prezident Donald Tusk\nDövlət və hökumət başçılarının şərəfinə şam yeməyi verilib\n14-05-2019, 11:37 48 0\nMayın 13-də Avropa İttifaqı Şurasının prezidenti Donald Tuskun adından Şərq Tərəfdaşlığı ölkələrinin dövlət və hökumət başçılarının şərəfinə şam yeməyi verilib. Xalqinfo.az xəbər verir ki, Azərbaycan Respublikasının Prezidenti İlham Əliyev şam yeməyində iştirak edib. Əvvəlcə Prezident İlham\nİlham Əliyev və xanımı Qobustanda\n7-05-2019, 12:57 48 0\nAzərbaycan Prezidenti İlham Əliyev və birinci xanım Mehriban Əliyeva mayın 7-də Qobustan rayonuna səfərə gediblər. Unikal.org xəbər verir ki, dövlət başçısı və birinci xanım ulu öndər Heydər Əliyevin abidəsini ziyarət edərək önünə gül dəstələri qoyublar. Qobustan Rayon İcra Hakimiyyətinin\nQaradağda Heydər Əliyevə həsr olunan tədbir keçirilib\n6-05-2019, 21:59 43 0\nBu gün Qaradağ rayonunda Heydər Əliyevin 96-cı ildönümünə həsr olunmuş ümumrayon tədbiri keçirilib. "Xalqinfo" xəbər verir ki, tədbirdə Qaradağ Rayon İcra Hakimiyyətinin başçısı Süleyman Mikayılov, Milli Məclisin deputatları Azərbaycan Rus icmasının sədri Mixail Zabelin və YAP Qaradağ rayon\nPrezident onu yenidən nazir müavini təyin etdi\n4-05-2019, 09:48 38 0\nPrezident İlham Əliyevin sərəncamı ilə Xələf Xələfov Xarici İşlər nazirinin müavini vəzifəsinə təyin olunub. Unikal.org Trend-ə istinadən xəbər verir ki, dövlət başçısının digər sərəncamı ilə X.Xələfova Prezidentin sərhəd və Xəzər dənizi məsələləri üzrə xüsusi nümayəndəsi vəzifəsi həvalə olunub.\n"Azərbaycan sürətlə inkişaf edir" -\n2-05-2019, 15:17 34 0\nPrezident İlham Əliyev V Dünya Mədəniyyətlərarası Dialoq Forumunun açılış mərasimindəki çıxışında Azərbaycanın həyata keçirdiyi nəhəng layihələrdən də danışıb. Xalqinfo.az -ın xəbərinə görə, dövlət başçısı boru kəmərləri vasitəsilə Xəzər dənizinin Qara dənizlə birləşdiyini, Avropanın enerji\n“Oğlum da deputat olmaq istəyir” –\n30-04-2019, 08:53 70 0\n"40 il fasiləsiz olaraq idmanla məşğul olmuşam. Sərbəst güləş üzrə idman ustasıyam. Yaxın ətrafda olan uşaqlara müəyyən fəndləri göstərirəm". Xalqinfo.az xəbər verir ki, bunu Milli Məclisin İctimai birliklər və diniq urumlar komitəsinin sədri, YAP icra katibinin müavini Siyavuş Novruzov\n24-04-2019, 10:20 53 0\nAzərbaycan Respublikasının Prezidenti İlham Əliyev Çin Xalq Respublikası Sədrinin dəvəti ilə 2-ci “Bir kəmər, bir yol” beynəlxalq forumunda iştirak etmək üçün aprelin 24-də bu ölkəyə işgüzar səfərə gedib. Unikal.org xəbər verir ki, Pekin şəhərinin beynəlxalq aeroportunda dövlət başçısının şərəfinə\nGeri 1 ... 7 8 9 10 11 12 13 14 15 ... 951 İrəli


Şeyxülislam Türkiyəyə gedir\n1 Fevral 2014 11:52\nQafqaz Müsəlmanları İdarəsinin sədri Şeyxülislam Allahşükür Paşazadənin rəhbərliyi ilə din xadimlərindən ibarət nümayəndə heyəti 3 fevral tarixində Türkiyə Cümhuriyyətinə səfərə yola düşür.\nSəfərdən məqsəd Mərmərə Qrupu Vəqfinin təşkilatçılığı ilə 4-6 fevral tarixində baş tutacaq 17-ci Avrasiya İqtisadi Zirvəsində iştirakdır. Vəqfin rəhbəri Akkan Suverin dəvəti əsasında həyata keçirilən səfərdə QMİ sədri ilə bərabər Azərbaycanda fəaliyyət göstərən dini konfessiyaların rəhbərləri — Bakı və Azərbaycan Arxiyepiskopu Aleksandr, Azərbaycandakı dağ yəhudiləri icmasının başçısı Melih Yevdayev və Bakıdakı katolik icmasının ordinarisi Vladimir Fekete iştirak edəcəklər.\nBir sıra tanınmış dövlət, ictimaiyyət və din xadimlərinin iştirak etdiyi beynəlxalq əhəmiyyətli tədbirdə regional və qlobal dialoqun sülh və barış prosesində əhəmiyyəti mövzusunda keçiriləcək iclasda Şeyxülislam A.Paşazadə və Azərbaycandakı dini konfessiya rəhbərləri məruzə ilə çıxış edəcəklər.\nQMİ sədri öz çıxışında Azərbaycanda dövlət-din münasibətlərinin yüksək səviyyəsi, dini-mənəvi dəyərlərə göstərilən diqqət və qaygı, habelə mövcud dini tolerantlıq mühiti barədə fikirlərini Zirvə iştirakçılarının diqqətinə çatdıracaqdır.\nSəfər müddətində QMİ sədri və onu müşayiət edən din xadimlərinin Rum Ortodoks Patriarxı Varfolomey tərəfindən qəbul edilməsi nəzərdə tutulur.


“Neft divarı” xərclərə 23 ay davam gətirəcək: Bəs sonra?\n- + - 17/09/2020 11:10:00\nİqtisadçı Natiq Cəfərli “Cümhuriyət” qəzetinə açıqlamasında bildirib ki, büdcədə neft qiymətlərinin aşağı götürülməsi yalnız Dövlət Neft Fondunun xərclərinə təsir edən faktordur:\n“Rəqəmsal olaraq, büdcədə neftin qiymətinin necə götürülməsi əhəmiyyətli deyil. Əhəmiyyətli olan ölkəyə gələn valyuta gəlirlərinin həcmidir və burda da ciddi azalma var. Rəqəmlərlə oynamaq reallığı dəyişdirmir. Reallıq odur ki, Azərbaycanın valyuta gəlirləri kəskin şəkildə azalmağa başlayıb və gələn il də azalacaq. Bəlkə də tariximizdə ilk dəfə olaraq bu il Dövlət Neft Fondunun qazandığından iki dəfə artıq vəsait xərcləməyə məcbur olacaq. Gələn il də büdcədə neftin qiyməti 35 dollardan götürülsə belə, bu büdcə transfertlərinə təsir etməyəcək. Çünki, büdcə parametrləri onsuz da Neft Fondundan transfertlərdən asılıdır. Yəni, bu il də, gələn il də Neft Fondunun büdcəsi ciddi kəsirlə formalaşacaq. Bəzən ictimaiyyət tərəfindən yalnışlığa yol verilir - bizdə büdcənin formalaşmasına neftin qiyməti birbaşa təsir etmir. Neftin qiyməti 50, 40, hətta 20 dollar olsa belə, Neft Fondundakı ehtiyatlar hesabına transferlər həyata keçiriləcək. Necə ki, bu il yanvar ayında büdcənin ilk versiyasında transfertlərin həcmi 48 faiz idi, avqust ayında isə əlavə vəsaitə ehtiyac yarandığı üçün büdcə dəyişdirildi və transfertlərin həcmi 58 faizə qaldırıldı.\nİqtisadçı deyir ki, gələn ilin icmal büdcəsində neftin qiymətinin hansı səviyyədə olması yalnız Neft Fondundan daxil olan vəsaitin həcmində özünü göstərəcək: “Neft Fondunu “divar”-a bəzətmək olar ki, biz ölkə olaraq ondan tutaraq gedirik. Amma bu daim davam edə bilməz. Bir müddətdən sonra Neft Fondunun ehtiyatlarında da ciddi azalmalar müşahidə olunacaq ki, bu da bizim ümumi makroiqtisadi göstəricilərimizə, iqtisadi dayanıqlığımıza, götürdüyümüz kreditlərin zəmanətinə ciddi təsir göstərə bilər”. Bəs aşağı neft qiymətləri şəraitində Dövlət Neft Fondu hansı müddətdə ölkə iqtisadiyyatını dəstəkləmək gücündədir? Natiq Cəfərli deyir ki, Mərkəzi Bankın hesablamalarına görə, valyuta ehtiyatları ölkəni tam təmin etmək üçün 23 ay bəs edir: “Yəni heç nə istehsal etməsək belə, bu gündən sonra Neft Fondundan hesabına 23 ay yaşaya bilərik. Hər halda, biz nəsə istehsal edirik və neft, qaz ucuz olsa da, satılır. Digər tərəfdən isə DNF-in vəsaitləri hamısı likvid də deyil ki, biz istədiyimiz zaman ordan götürüb xərcləyə bilək. Neft Fondunda olan vəsaitlərin 65 faizə yaxını likvid olmayan vəsaitlərdir - yəni qiymətli kağızlarda, daşınmaz əmlakda, qızılda, səhm bazarında yerləşdirilmiş vəsaitlərdir. Bu vəsaitlərin müəyyən öhdəlikləri, müqavilə müddətləri var. Düşünə bilərik ki, Neft Fondu bizə 3-5 il kömək edə bilər. Amma sonra nə olacaq? Heç bir zəmanət yoxdur ki, 3 ildən sonra neftin qiyməti yenidən 80-100 dollara qalxacaq.\nBal bu laboratoriyalarda daha dəqiq yoxlanılır\nFındıq istehsalçıları iclasa toplaşdı


AŞPA-nın yaz sessiyası Azərbaycan üçün kifayət qədər uğurlu oldu\n25 Aprel 2015 11:47\nAzərbaycanın Avropa Şurası Parlament Assambleyasında nümayəndə heyətinin üzvü, AŞPA-nın qadınlara qarşı zorakılıqla mübarizə üzrə baş məruzəçisi Sahibə Qafarova\n- Sahibə xanım, bildiyimiz kimi, Avropa Şurası Parlament Assambleyasının yaz sessiyası başa çatdı. Bu sessiyada Azərbaycanla bağlı hansısa məsələlər müzakirə olundumu və bu sessiyanı ölkəmiz üçün necə qiymətləndirmək olar?\n- Ümumiyyətlə, bu sessiyada Azərbaycanla bağlı konkret hansısa məsələlərin müzakirəsi nəzərdə tutulmasa da, parlamentarilərimiz müxtəlif məsələlərin müzakirələrində, o cümlədən, sərbəst debatlarda çıxış edərək bizi düşündürən, Azərbaycan ictimaiyyətini narahat edən bir sıra məsələlər haqqında məlumat verdi, eyni zamanda, ölkəmizin inkişafı ilə bağlı mövcud reallıqları bir daha AŞPA tribunasından ifadə etdi. Mən də sessiya çərçivəsində keçirilən iclaslarda bir sıra məsələlərlə bağlı mövqeyimizi diqqətə çatdırdım. Xüsusilə, təxminən 47-48 gün sonra keçiriləcək ilk Avropa Oyunlarına hazırlıqla əlaqədar görülən işlər barədə geniş məlumat verdim, Azərbaycanın Avropa Oyunlarını qəbul etməyə hazır olmasını, bu oyunların idman tarixində mühüm bir yer tutacağını və standartların Bakıda müəyyənləşəcəyini bildirdim. Eyni zamanda, Avropa Oyunları ərəfəsində bir sıra qərəzli beynəlxalq dairələr tərəfindən ölkəmizə qarşı aparılan "qara piar" kampaniyası kəskin şəkildə pislənildi. Qeyd etdim ki, Azərbaycanın birinci xanımı Mehriban Əliyevanın rəhbərlik etdiyi Avropa Oyunları təşkilat komitəsində çalışan peşəkar komanda çox qısa bir müddətdə - 3 il ərzində demək olar ki, öz işini yekunlaşdırmaq üzrədir. Baxmayaraq ki, bu səviyyəli idman yarışlarını təşkil etmək üçün dövlətlərə bəzən 7-8 il vaxt lazım olur, amma Azərbaycan bu işin öhdəsindən cəmi 3 il ərzində gəlib. Bununla yanaşı, Dağlıq Qarabağ problemi, erməni terrorizmi və digər məsələlər haqqında da bir daha fikirlərimizi bildirdik.\nSessiyada müzakirə olunan məsələlərə gəlincə isə qeyd edim ki, bu sessiyada Nazirlər Komitəsinin fəaliyyətdə olan sədri, Belçikanın xarici işlər naziri Didye Reynders qurumun qış sessiyasından ötən dövr ərzindəki fəaliyyəti barədə hesabat verdi, İnsan Haqları üzrə Avropa Məhkəməsinə yeni üzvlərin seçkisi keçirildi. Həmçinin Avropa Şurasının 2016-2017-ci illər üçün büdcəsi və prioritetləri, İŞİD terrorçu qruplaşması tərəfindən bəşəriyyəti təhdid edən hərəkətlər müzakirə edildi.\nSonrakı günlərdə Avropada insanlara qarşı diskriminasiya halları və qitədə sosial xidmətlər ətrafında fikir mübadiləsi aparıldı, insan haqları üzrə komissarın rəhbərlik etdiyi qurumun 2014-cü ildəki fəaliyyətinə dair hesabatı dinlənildi.\nÜmumiyyətlə, hesab edirəm ki, bu sessiya Azərbaycan nümayəndə heyəti üçün kifayət qədər uğurlu olmaqla yanaşı, ölkə həqiqətlərinin beynəlxalq ictimaiyyətə çatdırılması, Azərbaycanın beynəlxalq mövqeyinin güclənməsi baxımından da əhəmiyyətli oldu.\n- Yeri gəlmişkən, məlumdur ki, erməni siyasətçilər hər fürsətdən istifadə edərək Azərbaycan və Türkiyə dövlətinə qarşı uydurma iddialar səsləndirirlər. AŞPA-nın yaz sessiyasının keçirildiyi dövrdə isə ermənilər qondarma " soyqırım"ın 100 illiyini qeyd etdilər. Belə bir ərəfədə AŞPA-da bununla bağlı hansısa fikirlər səsləndirildimi?\n- Əvvəla, qeyd etmək istəyirəm ki, heç bir fakta söykənməyən, sadəcə ermənilər tərəfindən irəli sürülən və dünya erməniliyinə xidmət edən bu iddialar bəzi siyasətçilər üçün sadəcə vasitədir. Hamı bilir ki, bu iddiaların heç bir tarixi istinadı yoxdur. Əgər belə olmasaydı, Ermənistan dövləti Türkiyənin arxivlərin açılması və iddiaların birgə komissiya vasitəsilə araşdırılması yönündəki təklifinə müsbət cavab verərdi. Ermənilər çox gözəl dərk edirlər ki, tarixdə belə bir fakt yoxdur. Tarixi saxtalaşdırmaq, onu siyasi məqsədlər naminə manipulyasiya vasitəsinə çevirmək cəhdləri isə heç bir nəticə verməyəcək. Nə qədər tədbirlər keçirirlərsə keçirsinlər, tarixdə olmayan bir məsələni beynəlxalq hüquqda qəbul etdirmək mümkün deyil.\nMüzakirələrə gəlincə, erməni parlamentariləri bu məsələni də gündəmə gətirdi. Biz dəfələrlə şahidi olmuşuq ki, onlar bu kimi həqiqətdən uzaq iddialarla beynəlxalq ictimai rəyi yanıltmağa çalışırlar. Amma hər dəfə onlar Azərbaycan nümayəndə heyətinin üzvləri və o cümlədən, həqiqəti bilən və dürüst xarici siyasətçilərin tutarlı cavabları qarşısında aciz qalırlar.Bu dəfə də onlara layiqli cavab verildi. Bu müzakirələrdə Azərbaycanı təmsil edən millət vəkili olaraq, bildirdim ki, Azərbaycan xalqı tarixin müxtəlif dövrlərində erməni terroruna məruz qalıb. Biz terrorun nə qədər ağır fəsadlar yaratdığını, bəşəriyyəti nə dərəcədə təhdid etdiyini bilirik və ona görə də terrorizmə qarşı mübarizəyə həmişə dəstək vermişik. Buna baxmayaraq, bu gün bir sıra beynəlxalq ictimaiyyətin erməni terrorunun acı nəticələrinin aradan qaldırılması ilə bağlı, Ermənistanın işğalçılıq siyasətinə qarşı loyal münasibətinə rast gəlirik ki, bu da regionda ciddi təhlükələr yarada bilər. Mən "İŞID"ın bir terror təşkilatı olduğunu, eyni zamanda Ermənistan dövlətinin həyata keçirdiyi terror siyasətinin ən az "İŞID" qədər təhlükəli nəticələr vəd etdiyini vurğuladım. Düşünürəm ki, Azərbaycan dövlətinin bu kimi məsələlərdə ardıcıl və prinsipial mövqeyimiz bundan sonra da öz uğurlu nəticələrini verəcək və erməni yalanları həmişə ifşa olunacaq.\n- Sahibə xanım, Azərbaycan nümayəndə heyətinin üzvü olaraq, siz bu sessiyada seçki yolu ilə ilk dəfə AŞPA-da çox mühüm və vacib vəzifəyə-qadınlara qarşı zorakılıqla mübarizə üzrə baş məruzəçi seçildiniz... Bundan əvvəl isə siz AŞPA-nın Gender bərabərliyi alt komitəsinin və Rasizm və Ksenofobiya alt komitəsinin sədri seçilmişdiniz. Bu yeni vəzifədə sizin mandatınız və görəcəyiniz işlər nədən ibarət olacaq?\n- Bəli, sizin də qeyd etdiyiniz kimi, mən AŞPA-da Azərbaycan nümayəndə heyətinin üzvü kimi təmsil olunduğum ötən dörd ildə Kişi və qadınlar üçün bərabər imkanlar və Gender bərabərliyi alt komitələrinin sədri olmuşam. Eyni zamanda, Rasizm və Ksenofobiyaya qarşı alt komitəsinə də sədrlik etmişəm. Cari ilin aprel ayının 21-də isə qadınlara qarşı zorakılıqla mübarizə üzrə baş məruzəçi vəzifəsinə seçkilər keçirildi. Bu seçkilərdə danimarkalı deputat və mənim namizədliyim irəli sürülmüşdü. Mən daha çox səs alaraq bu vəzifəyə seçildim. Əlbəttə ki, bundan sonra qadınlara qarşı zorakılıqla mübarizədə qurumun bütün işinin və proqramlarının formalaşdırılmasında rol alacam. Mənim bu vəzifədə əsas rolum qadınlara qarşı zorakılığın qarşısının alınması sahəsində ictimaiyyətin, hökumətin və qeyri-hökumət qurumlarının həssaslığının daha da artırılması olacaq, bu istiqamədə görülən işləri koordinasiya edəcəyəm.\nEyni zamanda, mən "Zorakılıqdan azad qadın" parlament şəbəkəsi üzrə siyasi əlaqələndirici vəzifəsini də icra edəcəyəm. Hazırda bu şəbəkə özündə 51 üzv və müşahidəçi dövləti birləşdirir. Belə bir etimada layiq görülməyim hər şeydən əvvəl Azərbaycan dövlətinin beynəlxalq nüfuzunun, eyni zamanda, ölkəmizdə bu sahədə həyata keçirilən islahatların beynəlxalq ictimaiyyət tərəfindən təqdir olunması və dəstəklənməsinin daha bir təsdiqidir. Bu, həmçinin, Azərbaycanın AŞPA-dakı nümayəndə heyətinin uğurudur. Eyni zamanda, mənim bir millət vəkili kimi fəaliyyətimə verilən yüksək qiymətdir.\nQeyd etmək istərdim ki, bu sessiyada nümayəndə heyətimizin digər üzvü Sevinc Fətəliyeva isə qurumun uşaqlar üzrə baş məruzəçisi seçildi. Artıq qeyd etdiyim kimi, bu məqamlar bir daha ölkəmizdə uğurlu gənder siyasətinin həyata keçirildiyini, uşaq hüquqlarının qorunması istiqamətində Azərbaycanda görülən işlərin nə dərəcədə əhəmiyyətli olduğunu və bunun da Avropa ictimaiyyəti tərəfindən təqdir olunduğunu göstərir.\n- Bayaq sizin də qeyd etdiyiniz kimi, Bakıda ilk Avropa Oyunlarının keçirilməsinə bir aydan bir az artıq vaxt qalır. Bu möhtəşəm yarışlar yaxınlaşdıqca bir sıra dairələrin ölkəmizə qarşı "qara piar" kampaniyası da genişlənir. Bu məsələnin AŞPA-da da müzakirə olunduğunu söylədiniz. Bəs ümumi düşüncə nədən ibarətdir? Bu kampaniyanı nə ilə əlaqələndirirsiniz?\n- Əvvəla, qeyd etmək lazımdır ki, müasir beynəlxalq münasibətlər sisteminin suveren aktoru olan Azərbaycan Respublikası son illərdə çox mühüm və güclü regional amilə çevrilib. Burada ən önəmli faktorlardan biri ölkəmizdə hökm sürən sabitlik və vətəndaş həmrəliyi amilidir. Güclü dayaqlara malik sabitliyin bərqərar olması isə əlbəttə ki, ölkənin iqtisadi inkişafını şərtləndirir və son illərin göstəriciləri Azərbaycanın yüksək iqtisadi inkişafının konturlarını müəyyən edir. Təbii ki, inkişaf edən Azərbaycanın beynəlxalq aləmdəki nüfuzu və mövqeyi də ildən – ilə möhkəmlənir, Azərbaycanın regional liderliyi dünya tərəfindən açıqca etiraf olunur. Bu da nəticə etibarilə ölkəmizin siyasi, iqtisadi və mədəni cəhətdən nəinki regional, hətta qlobal dialoq məkanına çevrilməsini də şərtləndirir. Ölkədə hər il bir neçə mötəbər beynəlxalq siyasi, iqtisadi, yaxud mədəni-humanitar tədbirlər keçirilir. Azərbaycana beynəlxalq miqyasda çox böyük maraq var. Bütün bunlar isə bir daha onu göstərir ki, ilk Avropa Oyunlarının təşkil olunması hüququnun ölkəmizə verilməsinin çox ciddi əsasları var. Özünə hörmət qoyan, ədalətli siyasətçilər də bu reallıqları etiraf edir, onlar Azərbaycanın yüksək inkişafını, demokratik prinsiplərə sadiqliyini hər zaman yüksək qiymətləndirirlər.\nÇox təəssüf ki, belə bir ərəfədə bəzi siyasi dairələr ədalətsiz və qeyri obyektiv şəkildə olimpiya oyunlarını siyasiləşdirməyə, ölkəmizə qarşı həqiqətdən uzaq ittihamlar səsləndirməyə çalışanlar da var. Mən sessiyadakı çıxışımda da bu məsələyə toxunaraq vurğuladım ki, biz bu kampaniyanın daha əvvəllər də, ölkəmizdə "Eurovision" mahnı müsabiqəsinin keçirildiyi vaxtda şahidi olmuşuq. Azərbaycan xalqı bu kampaniyanın əsas məqsədinin nədən ibarət olduğunu yaxşı dərk edir. Əlbəttə ki, ölkəmizə qarşı bu cür təzyiqlər qəbul olunmazdır və o, hədəflədiyi nəticəyə çata bilməyəcək. İdman, olimpiya hərəkatını belə ucuz siyasi oyunlara alət etmək cəhdləri cəmiyyətimiz tərəfindən qətiyyətlə pislənilir. Kimin nəyi necə deməsindən asılı olmayaraq, Azərbaycan ilk Avropa Oyunlarını ən yüksək standartlara uyğun təşkil etməklə, bir daha bütün Avropa ictimaiyyətinə öz dəyərlərini təqdim edəcək.


Əli Ömərov qardaşına və Gəncənin başçısına problem yaradıb » Reyting.az\nƏli Ömərov qardaşına və Gəncənin başçısına problem yaradıb\nTarix: 20-09-2017 19:12 | Bölmə: Slayd\nAzərbaycanın sabiq baş prokuroru Əli Ömərovun Yeni Azərbaycan Partiyasının (YAP) sıralarından istefa verərək iqtidar əleydarlarını dəstəkləməsi onun ailə üzvləri ilə yanaşı Gəncə şəhərinin icra başçısı Elmar Vəliyevi də problemlə üzləşdirib.\nReyting.az-a daxil olan məlumatda bildirilir ki, keçmiş baş prokurorun YAP-dan istefa verib Milli Şuranın 23 sentyabra təyin etdiyi mitinqə dəstək çağırışı etməsi onun Gəncə Şəhər Mənzil-Kommunal Təsərrüfatı İstehsalat Birliyinin direktor müavini (Adının Diləm olduğu bildirilir-Red.) vəzifəsində çalışan qardaşının karyerasını bitirə bilər.\nQeyd olunur ki, vaxtilə Mingəçevir şəhərinin icra başçısı işləmiş bu şəxsi hazırki vəzifəyə Gəncənin başçısı Elmar Vəliyev təyin edib. İddiaya görə, sabiq baş prokurorun radikalların tərəfinə keçməsi E.Vəliyevin onu vəzifədə saxlamaq imkanını əlindən alır.\nBildirilir ki, YAP-ın bəzi funksionerləri Ə.Ömərova qarşı barışmaz mövqe tələb edirlər. Böyük ehtimalla onların Ə.Ömərova qarşı mövqeyini E.Vəliyev də müdafiə edəcək. Yəni Vəliyev, vəzifəyə təyin etdiyi bu şəxslə yollarını ayırmaq məcburiyyətində qalacaq.\nXatırladaq ki, Ə.Ömərov bu gün Facebook səhifəsində belə bir status yazıb:\n“Milli demokratik ölkələrdə söz və insan azadlığı normal bir haldır. Vətəndaşlar öz fikirlərini açıq-aydın bildirmək hüququna malikdirlər. Bu baxımdan da mən hər bir qanuni mitinqi, o cümlədən sentyabrın 23-ü keçirilməsi nəzərdə tutulan mitinqi dəstəkləyirəm.\nBundan başqa, həmin gün mitinqin keçirilməsinə tam şərait yaradılmalı, mitinqə gələnlərin qarşısı alınmamalı və bununla da bütün dünya görməlidir ki, Azərbaycan sözdə deyil, əməldə də demokratik ölkədir”.\nDoğrudur, hakim partiyanın siyasətini bəyənməyən Ömərovun bu statusunda və YAP-la vidalaşmasında qeyri-qanuni nəsə axtarmaq ədalətsizlik olardı. Amma ictimaiyyət arasında nüfuz sahibi olan şəxslərin belə fikirlərini hazırki reallıqda hakim düşərgə təmsilçilərinin əksəriyyəti süngü ilə qarşılayır.\nQeyd edək ki, məsələni dəqiqləşdirmək üçün musavat.com Ömərovla da əlaqə saxlayıb. Sabiq baş prokuror deyib ki, açıqlamanı özü yazıb və fikirlərində aydın olmayan nə isə yoxdur.\nBu arada isə musavat.com xatırladır ki, Ə.Ömərov 1994-cü ildə baş prokuror vəzifəsində işləyərkən mitinq keçirmək istəyən AXC-nin qərargahından silah-sursat tapıldığını, buna görə cinayət işi açıldığını bəyan etmiş, dövlət televiziyasına bu mövzuda müsahibə vermişdi. Hətta o zaman AXC rəhbərlərindən olan Əli Kərimli həbs edilib təcridxanaya salınmışdı. “İndi həmin adamın xalqı eyni təşkilatın mitinqinə çağırması, bir zamanlar həbs etdirdiyi şəxsə dəstək verməsi müxalifət camiəsində təəccüb və istehza doğurur”,- sayt yazır.


“Poliqon” strateji intellekt oyununun növbəti turu | ARAN qəzeti\n“Poliqon” strateji intellekt oyununun növbəti turu\nAprelin 12-də “Poliqon” strateji intellekt oyunu üzrə II çağırış kubokunun növbəti turu Ağcabədidə keçirilib. Qarabağ Muğam Mərkəzində təşkil olunan yarışda rayonun ümumtəhsil məktəblərindən olan 8 komanda iştirak edib.\nƏvvəlcə torpaqlarımızın bütövlüyü uğrunda şəhid olan həmyerlilərimizin xatirəsi bir dəqiqəlik sükutla yad olunub. Sonra Ağcabədi Rayon Gənclər və İdman İdarəsinin rəis müavini Eldəniz Qənbərov çıxış edərək, iştirakçılara yarış haqqında məlumatı çatdırıb, onlara uğurlar arzu edib. Yarış iştirakçılarına müxtəlif mövzuları əhatə edən suallar ünvanlanıb.\nYekun nəticələrə görə M. Aranlı adına şəhər 11 saylı tam orta məktəbin şagirdlərindən ibarət komanda I yerə layiq görülüb.\nİntellektual oyunun keçirilməsində məqsəd “Azərbaycan Gəncliyi 2017-2021-ci illərdə” Dövlət Proqramından irəli gələn məsələlərin həlli, gənclər arasında xalqımızın tarixinin öyrənilməsi, mədəniyyət, milli-mənəvi dəyərlərin təbliği, vətənpərvərlik ruhunun aşılanması və asudə vaxtlarının səmərəli təşkilindən ibarətdir.\nQeyd edək ki, “Poliqon” strateji intellekt oyunu Azərbaycan Respublikasının Müəllif Hüquqları Agentliyi tərəfindən dövlət qeydiyyatına alınıb.\nƏvvəlki məqaləKeçmiş arvadını və qayınatasını öldürmək istəyən şəxsin məhkəməsi başlayır\nNövbəti məqalədəDəyərli jurnalist Sərdar Mehdiyev


Başlıqsız - Qanunla.Az\n23.09.2021-ci il tarixində BMT Baş Assambleyasının\n76-cı sessiyası çərçivəsində çıxış edib\nAzərbaycanın pandemiyaya qarşı mübarizə təcrübəsi\nbeynəlxalq aləmdə müsbət nümunə kimi dəyərləndirilir\nİnkişafın milli modelini yaratmış Azərbaycan, eyni zamanda, koronavirus pandemiyasına qarşı effektiv mübarizə nümunəsi ortaya qoyub. Sirr deyil ki, yeni növ koronavirus (COVID-19) infeksiyasının ölkə ərazisində geniş yayılmasının qarşısının alınması istiqamətində ardıcıl və məqsədyönlü tədbirlərin həyata keçirilməsi respublikamızda epidemioloji vəziyyətin nəzarətdə saxlanılmasına imkan verib. Xüsusilə də, respublikamızın öz təşəbbüsləri və əməli addımları ilə hazırkı şəraitdə dövlətlər və xalqlar arasında təmasların sıxlaşmasına, qlobal pandemiya ilə mübarizədə beynəlxalq səylərin səfərbər olunmasına mühüm töhfələr verməsi yüksək qiymətləndirilir.\nƏn mühüm məsələlərdən biri budur ki, Azərbaycan bəzi ölkələr tərəfindən ehtiyaclarından bir neçə dəfə artıq peyvənd əldə edilməsini və onların inkişaf etməkdə olan ölkələri öz əhalisini qorumaq imkanından məhrum etmələrini yolverilməz hesab etdiyini açıq şəkildə bildirib. Ölkəmiz tərəfindən Qoşulmama Hərəkatı adından BMT-nin İnsan Hüquqları Şurasında bütün ölkələrin peyvəndlərə bərabər və universal çıxışının təmin edilməsi ilə bağlı irəli sürülmüş qətnamənin yekdilliklə qəbul olunması da Azərbaycanın qətiyyətli mövqeyinin obyektivliyini və dəstəkləndiyini göstərir.\nBeləliklə, pandemiya ilə mübarizə məsələsində Azərbaycanın təcrübəsi dünya miqyasında müsbət nümunə kimi dəyərləndirilir, örnək göstərilir. Koronavirus pandemiyasının müşahidə edildiyi ilk zamanlardan etibarən Prezident İlham Əliyev tərəfindən irəli sürülən təşəbbüslərin beynəlxalq səviyyədə böyük maraqla və rəğbətlə qarşılanması isə Azərbaycana olan inam və etimadın daha bir bariz nümunəsidir.\nAzərbaycan dünyada sosial öhdəliklərini vaxtında\ntam yerinə yetirən yeganə ölkələrdəndir\n“Azərbaycan dünyanın az saylı dövlətlərindəndir biridir ki, pandemiya ilə mübarizədə ilk günlərdən qabaqlayıcı tədbirlər görüb, həyata keçirilən düzgün strategiya nəticəsində istədiyinə nail olub. Ona görədir ki, Azərbaycan COVID-19 pandemiyasına qarşı mübarizədə nümunəvi ölkə hesab olunur.\nCOVID-19 pandemiyasının bütün dünya üçün ciddi çətinliklər doğurmaqda davam etməsinə baxmayaraq, Azərbaycan hökuməti əhalinin qorunması və pandemiyanın mənfi təsirinin minimuma endirilməsi məqsədilə mühüm və praktiki tədbirlər həyata keçirib: “Azərbaycanda pandemiyanın ilk günlərindən COVID-19-un təsirinə məruz qalmış əhalinin və sahibkarlıq subyektlərinin dəstəklənməsi üçün təqribən 2.7 milyard ABŞ dolları həcmində sosial-iqtisadi paket təqdim edilib. Pandemiya zamanı məşğulluğa, sosial rifaha dəstək məqsədilə 4 istiqamət üzrə 12 paket reallaşdırılıb. Dövlət sektorunda 910 min işçidən karantin dövründə təxminən 80 faizi işə çıxmasa da, onların əməkhaqqı ödənilib. Özəl sektorda pandemiyadan zərər çəkmiş sahələrdə işləyən 600 min nəfərə dövlət dəstəyi göstərilib. Həmçinin 2 milyon vətəndaşa sosial təminat növləri üzrə ödənişlərin davamlılığı təmin edilib. Aztəminatlı işsiz şəxslərə aylıq 190 manat birdəfəlik ödəmə proqramı icra edilib, 90 min ödənişli ictimai iş yerləri yaradılıb, özünüməşğulluq proqramı çərçivəsində minimum 12 min ailəyə kiçik təsərrüfatlarını qurmasına şərait yaradılıb, 85 min ailənin 350 mindən çox üzvü ünvanlı dövlət sosial yardımı ilə, 100 minədək aztəminatlı ailə ərzaq yardımı ilə, 20 minədək şəxs işsizlikdən sığorta ödənişi ilə əhatə olunub. Onu da qeyd etmək yerinə düşər ki, ilk sərt karantin zamanı 15 mindən çox tənha yaşlıya sosial xidmətlər göstərilib. Əhaliyə güzəştli işıq limiti aprel-may aylarında 100 kvts. həcmində artırılıb və bu işə 10 milyon manat ayrılıb. Sosial baxımdan həssas əhali qrupuna aid edilən ailələrin üzvü olan tələbələrin təhsil haqqı xərcləri ödənilib və buna da 40 milyon manat xərclənib. Bütün bu tədbirlərin ümumiləşdirilmiş təhlili onu deməyə əsas verir ki, Azərbaycan dünyada sosial öhdəliklərini vaxtında tam yerinə yetirən yeganə ölkələrdəndir. Hazırda isə ölkəmizdə peyvəndləmə kampaniyası gedir və bu gün hər 100 nəfərə istifadə edilmiş vaksin dozalarının həcmi 80 faizdən artıqdır”.\nAzərbaycan pandemiyanın öhdəsindən gəlmək üçün daha güclü qlobal\nhəmrəyliyin tərəfdarı olduğunu bütün addımlarında nümayiş etdirib\nDüzgün planlaşdırılmış tədbirlərin həyata keçirilməsi nəticəsində pandemiya ilə bağlı vəziyyət nəzarət altında saxlanılıb, ölkəmizdə tətbiq olunmuş karantin rejimi tədricən yumşaldılıb və bütün bu fəaliyyət Azərbaycanın özünün maliyyə resursları hesabına həyata keçirilib. Azərbaycan pandemiyaya qarşı ölkə daxilində ardıcıl mübarizə tədbirləri gördüyü kimi, beynəlxalq miqyasda da özünü məsuliyyətli dövlət kimi aparması ilə böyük rəğbət qazanıb. Bunu BMT-nin, ÜST-ün rəhbərliyinin açıqlamalarından da görmüşük. Azərbaycan, həmçinin Ümumdünya Səhiyyə Təşkilatına 10 milyon ABŞ dolları həcmində könüllü maliyyə töhfəsi, 30-dan artıq ölkəyə koronavirusla mübarizənin dəstəklənməsi üçün humanitar və maliyyə yardımı edib. Bundan əlavə, dörd ölkəyə təmənnasız olaraq 150 min doza vaksin göndərib. Eləcə də Azərbaycan pandemiyanın öhdəsindən gəlmək üçün daha güclü qlobal həmrəyliyin tərəfdarı olduğunu bütün addımlarında nümayiş etdirib. Bu mənada, Qoşulmama Hərəkatının sədri qismində Azərbaycan bir sıra qlobal təşəbbüslər irəli sürüb. 2020-ci ilin may ayında Azərbaycan Qoşulmama Hərəkatının Təmas Qrupu ölkələrinin COVID-19 ilə mübarizəyə həsr edilmiş Zirvə toplantısını təşkil edib. Prezident İlham Əliyevin təşəbbüsü ilə 2020-ci il 3-4 dekabr tarixlərində BMT-nin xüsusi sessiyası baş tutub. Azərbaycan dəfələrlə açıq şəkildə “peyvənd millətçiliyi” və peyvəndlərə çıxışla əlaqədar inkişaf etmiş və inkişaf etməkdə olan dövlətlər arasında dərinləşən qeyri-bərabərliklə bağlı narahatlığını ifadə edib. Məhz, bu məsələyə beynəlxalq diqqətin cəlb edilməsi məqsədilə Azərbaycan BMT-nin İnsan Hüquqları Şurasında Qoşulmama Hərəkatı adından bütün ölkələrin peyvəndlərə bərabər və universal çıxışının təmin edilməsinə dair qətnamə irəli sürüb və həmin qətnamə cari ilin mart ayında yekdilliklə qəbul edilib.\nUzaq məqsədlərə hesablanmış məkrli qərar\nAzərbaycan bu günlərdə böyük qürur hissi ilə milli tariximizdə silinməz iz qoymuş Vətən müharibəsinin başlanmasının, Azərbaycan torpaqlarında 30 illik erməni işğalına son qoyulmasının, tarixi Qələbənin ilk ildönümünü qarşılayır. Müstəqilliyimizi bərpa edəndən sonra ilk dəfədir ki, biz rayonlarımızın işğal tarixini yox, azad edilməsini qeyd edəcəyik. Tarixçilər, hüquqşünaslar, siyasi texnoloqlar, hərbi ekspertlər, sənət adamları və digərləri bu əlamətdar və heyrətamiz hadisəni müxtəlif baxış bucaqlarından təhlil etməyə çalışırlar.\nLakin, düşünürəm ki, Qarabağın azadlığı uğrunda Vətən müharibəsinin başlanmasına zəmin yaradan amilləri müstəqilliyimizin əldə olunması, dövlətçiliyimizin qorunması, ərazi bütövlüyümüzün bərpası aspektində araşdırmadan onu dolğun dəyərləndirmək və mahiyyətini tam şəkildə açmaq mümkün deyil.2020-ci il sentyabrın 27-də başlayan Vətən müharibəsi sonucda işğal amilini aradan qaldırmaqla haqqın və ədalətin bərpasına xidmət nümunəsi kimi tarixə yazıldı. Qatı millətçi Ermənistanın Azərbaycana qarşı əsassız ərazi iddialarının kökü çox uzaq mətləblərlə bağlıdır. Tarix sübut etdi ki, həqiqətən də Sovetlər Birliyinin formalaşdığı ilk dövrdə, mərkəzi hakimiyyətinin təzyiqi altında 1923-cü ildə Azərbaycan SSR-nin tərkibində Dağlıq Qarabağ Muxtar Vilayətinin yaradılması, Ümummilli lider Heydər Əliyevin təbirincə desək, “Azərbaycanın içinə qoyulmuş və nə vaxtsa partlayacaq bir bomba idi”.\nDüşmənə və onun dünyadakı havadarlarına qarşı bu mübarizədə ölkə Prezidenti, Müzəffər Ordumuzun Ali Baş Komandanı cənab İlham Əliyevin ilk gündən nümayiş etdirdiyi qələbə əzmi, mahir siyasətçi və sərkərdəlik məharəti, polad iradəsi Azərbaycan vətəndaşında iftixar hissini yaradan ali keyfiyyətlərdir. Əlbəttə, şübhə yoxdur ki, zaman ötdükcə Vətən müharibəsinin mahiyyəti və fəlsəfəsi araşdırıldıqca, hər kəs onun tariximizi, milli varlığımızı, dövlətçilik ənənələrimizi, mənəvi dünyamızı necə dəyişdiyinin daha çox fərqində olacaq, bunu daha dərindən dərk edəcək. Və “Qarabağ Azərbaycandır!” ifadəsi bir reallıq olaraq Ulu öndər Heydər Əliyevin ən ümdə vəsiyyətinə sədaqət andı kimi əbədi olaraq səslənəcəkdir.\nPandemiya ilə mübarizədə dünyanın böyük dövlətləri ilə müqayisədə Azərbaycan daha böyük müvəffəqiyyətə nail olub. Həyata keçirilən tədbirlər sayəsində Azərbaycan bu sınaqdan uğurla çıxmaqdadır. Prezidentimiz çıxışında demişdir ki, “Bir neçə inkişaf etmiş ölkə var ki, orada ölənlərin sayı bizdə yoluxanların sayından çoxdur. O inkişaf etmiş ölkələr ki, orada səhiyyə sistemi həmişə etalon, bir nümunə hesab edilib. Bəzi inkişaf etmiş ölkələrdə, o ölkələrdə ki, əhalisi bizimlə təxminən eynidir, on minə yaxın insan ölüb. Bizdə isə sadəcə yoluxanların sayı 8 minə qədərdir. Ona görə bizdəki yanaşma ən düzgün, ən humanist yanaşmadır. Hər bir yoluxmuş insana tibbi xidmət göstərilir və bu istiqamətdə əlavə addımlar atılacaq.”\nİlk vaxtlar virusla mübarizə üçün zəruri olan tibbi avadanlıqların çatışmaması dövlətimizin başçısının diqqətini çəkdi və vacib addımlar atıldı. Bunun üçün ayrıca fabrik yaradıldı, təbii ki, vətəndaşların sağlamlığı, rifah halı yenə ön planda durdu. Pandemiyaya qarşı mübarizədə sənaye imkanlarımızdan da istifadə etdik. Qısa müddət ərzində tibbi maska müəssisələri fəaliyyətə başladı. İki müəssisə indi fəaliyyətdədir. Dezinfeksiya vasitələri artıq Azərbaycanda istehsal olunur. Eyni zamanda, Azərbaycanda həkimlər üçün xüsusi geyimlər, kombinezonlar istehsal olunur.\nHər birimiz vətəndaş olaraq öz sağlamlığını qorumalıyıq. Bunun üçün vacib olan qayda və qanunlara riayət etməli, özünü və ətrafındakıları qorumalıdır.\nQnyaz Nağıyev-Dəli Quşçu kənd sakini, fəal gənc\nPandemiya ilə mübarizə sahəsində Azərbaycanın\ntəşəbbüsləri beynəlxalq səviyyədə qəbul edilib\nAzərbaycanın pandemiya ilə mübarizə məqsədi ilə təklifləri dünya dövlətləri və beynalxalq təşkilatlar tərəfindən nəzərə alınır. Azərbaycanın təşəbbüsü ilə bir neçə dəfə videokonfrans formatında beynəlxalq tədbirlərin keçirilməsi göstərdi ki, Azərbaycan digər dövlətlərlə dostluq və əməkdaşlığa önəm verir. Cənab Prezidentin vurğuladığı kimi, “Biz Qoşulmama Hərəkatının üzvlərinə, ilk növbədə, müraciət edərək təklif etdik ki, BMT Baş Assambleyasının COVID-19 ilə bağlı xüsusi sessiyası keçirilsin. Bu dəstəyi biz aldıq, Qoşulmama Hərəkatının üzvləri bu təşəbbüsümüzü yekdilliklə dəstəklədilər və ondan sonra biz BMT Baş katibinə, – o, Qoşulmama Hərəkatının Zirvə görüşündə öz sözünü demişdi, müraciətini səsləndirmişdi, – müraciət etdik və indi cavab gözləyirik. Hesab edirəm ki, indiki şəraitdə dünya birliyinin bu məsələ ilə bağlı vahid mövqedən çıxış etməsi zəruridir. Bütün dünya birliyini birləşdirən təşkilat Birləşmiş Millətlər Təşkilatıdır. Ona görə biz belə təkliflə çıxış etdik və ümid edirik ki, bu, müsbət qarşılanar”\nAzərbaycan bu çətin zamanda təkcə öz problemlərini həll etmir, başqa dövlətlərə də yardım göstərir. Prezident İlham Əliyevin dediyi kimi; “Bəzi ölkələr humanitar məsələlərdə də özlərini elə apardılar ki, sonra yəqin utandılar. Bəzi ölkələr təşviş içində idi. Biz bəzən vəsaitlə aldığımız tibbi avadanlığı gətirməkdə çətinlik çəkirdik. Ona görə indiki şəraitdə hesab edirəm ki, dünya birliyi vahid mövqedən çıxış etməlidir. Bununla paralel olaraq, biz fərdi qaydada 14 ölkəyə humanitar yardım göstərdik. O ölkələr ki, buna onların ehtiyacı var və bizə müraciət etmişdilər. Eyni zamanda, biz Ümumdünya Səhiyyə Təşkilatı xətti ilə əlavə 15 ölkəyə humanitar yardım göstəririk. Ümumdünya Səhiyyə Təşkilatına Azərbaycan fərdi qaydada iki dəfə ianə veribdir və beləliklə, Azərbaycan beynəlxalq təşkilat vasitəsilə 29 ölkəyə humanitar yardım göstərib”.\nBeynəlxalq kürsülərdən “peyvənd millətçiliyi”ni\naçıq tənqid edən Azərbaycan\nBildiyimiz kimi, pandemiya səhiyyə sahəsində qlobal problemlər yaratdı, bir çox ölkələr əvvəlcə zəruri tibbi ləvazimat və avadanlıqların, daha sonra isə COVİD-19-a qarşı vaksinlərin çatışmazlığı ilə üzləşdi. Xüsusən bəzi qərb dövlətlərinin lazım olandan dəfələrlə artıq sayda vaksin dozalarını əllərində cəmləşdirməsi bir sıra az inkişaf etmiş ölkələrdə peyvənd çatışmazlığı problemini yaradıb.\nBelə bir qlobal səhiyyə böhranı fonunda Azərbaycan “peyvənd millətçiliyi”nə qarşı çıxış ediərək, buna yol verən dövlətlərin ədalətsiz davranışını açıq şəkildə tənqid edir. Bu günədək dünyada mövcud olan peyvəndlərin 82 faizdən çoxu zəngin dövlətlər tərəfindən alınıb, azgəlirli ölkələrin payına düşən peyvənd həcmi isə yalnız 0,9 faiz təşkil edir. Prezident İlham Əliyevin də söylədiyi kimi, belə münasibət inkişaf etməkdə olan, xüsusilə də az inkişaf etmiş ölkələrin öz əhalisini qorumaq imkanına mane olur.\nAzərbaycan Ordusunun şücaəti, Silahlı Qüvvələrin Müzəffər Ali Baş Komandanı İlham Əliyevin sərkərdəlik məharəti ilə torpaqlarımız qısa müddətdə – 44 gündə minimum itkilərlə düşmən işğalından azad edilməsi xalqımızda böyük sevinc və qürur hissi yaşatdı: “Hərbi quruculuq işi Prezidentimiz cənab İlham Əliyevin dövlət siyasətinin strateji prioritetlərindəndir. Prezidentiiz cənab İlham Əliyev demişdir: “Əminəm ki, Azərbaycan gücləndikcə ordumuz da güclənəcək və ordumuz istənilən vəzifəni həll etməyə hazırdır, buna qadirdir.” Artıq Azərbaycanın ərazi bütövlüyü bərpa edilib. Vətən müharibəsi nəticəsində Ermənistanın işğalçılıq siyasətinə son qoyuldu. Qəhrəman hərbçilərimizin şücaəti, rəşadəti hesabına, şəhidlərimizin qanı-canı bahasına bütün dünya Azərbaycanın şanlı qələbəsinin şahidi oldu. Müxtəlif dairələrdən olan müntəzəm təzyiq və təhdidlərə rəğmən Azərbaycan öz haqq savaşında zəfər çaldı. Bu Zəfər sayəsində “Ermənistanın güclü ordusu var”, “erməni xalqı döyüşkən xalqdır”, kimi miflərə birdəfəlik son qoyuldu”.\nCavid Nuriyev-Vətən müharibəsi iştirakçısı\nAzərbaycan xalqı öz kökünə, tarixinə, dilinə və\nənənələrinə olduqca bağlı bir xalqdır\nBu da bir həqiqətdir ki, Heydər Əliyev milli olduğu qədər, həm də bəşəri idi. O bilirdi ki, bəşəriyyətin yüksək mədəni səviyyəsinə bələd olmadan milli-mədəni irsə, dini adət-ənənələrə, mənəvi dəyərlərə layiqincə, səmərəli münasibət bəsləmək çətindir.\nBu ənənə böyük Heydər Əliyev yolunu uğurla, müasir dünyanın tələbləri səviyyəsində qura bilmiş çox müdrik Prezidentimiz İlham Əliyev tərəfindən uğurla davam etdirilir. Dünya dövlət idarəçilik siyasətinə yaxşı bələd olan cənab İlham Əliyev öz fəaliyyətində həmişə milli kökə bağlılığa, islami dəyərlərin, insanların mənəvi kamilliyinin formalaşdırılmasında əhəmiyyətinə diqqət verir. Ona görə də xalq bu gün öz Prezidentinin milli dəyərlərə diqqət və qayğısını yüksək qiymətləndirir.\n“Azərbaycan xalqı öz kökünə, tarixinə, dilinə və ənənələrinə olduqca bağlı bir xalqdır. Mən dahi Azərbaycan şairi Nizami Gəncəvinin 880 illik yubileyi münasibətilə bu ili “Nizami Gəncəvi İli” elan etmişəm. XII əsrdə Nizami Gəncəvinin öz əsərlərində təbliğ etdiyi sülh, ədalət, humanizm, azadlıq və bərabərlik kimi ideal və dəyərlər BMT-nin təşviq və müdafiə etdiyi prinsiplərlə üst-üstə düşür”. Bunu Azərbaycan Prezidenti İlham Əliyev BMT Baş Assambleyasının 76-cı sessiyasının illik ümumi müzakirələrində videoformatda çıxışı zamanı deyib. Prezidentin dediyi kimi, Nizami Gəncəvinin 880 il bundan əvvəl dediyi hümanizm, ədalət, bərabərlik, sülh, toleranlıq BMT-nin mövcud prinsiplərinə uyğundur, hətta eynilik təşkil edir.\nPrezident İlham Əliyev olduqca mühüm bir faktı gündəmə gətirib, beynəlxalq aləmin diqqətinə çatdırıb. Bu amil Azərbaycan mədəniyyətinin, mənəvi dəyərlərinin, sülh və humanizm prinsiplərinin beynəlxalq təqdimatında çox mühüm rola malikdir. Biz Nizami irsini təbliğ etməklə ölkəmizi, mədəniyyətimizi, ədəbiyyatımızı dünya çapında bir daha təbliğ etmiş, tanıtmış oluruq. “Əlbəttə, o xalq xoşbəxtdir ki, onun milli mentalitetində bütün həyatını insanların xoşbəxtliyi uğrunda mübarizəyə həsr edən dahilər var. Bizim dahilərin yaradıcılığında, görüşlərində hümanist dəyərlər həmişə öndə olub. Əlbəttə ki, bu cür dahiləri yetişdirən xalqın özü də məhz həmin dəyərlərə sahib olan bir xalqdır.\nAzərbaycan müstəqil dövlət kimi özünü sübut edib, amma Ermənistan başqa dövlətlərin əlində oyuncaqdı. Bu da onun göstəricisidir ki, Ermənistanda Nizami çapında, Nizami səviyyəsində heç bir dahi yetişdirilməyib. Bu da ondan irəli gəlir ki, əsrlərdən bəridir ermənilər miflərlə, uydurmalarla yaşayırlar, keçmişi ideallaşdırırlar. Keçmişlərində də bir şey yoxdu. Ona görə də nağıllar quraşdırırlar. Amma Azərbaycanın bu cür dahiləri var, Azərbaycan o dahilərdən ilham alıb müstəqil dövlətçiliyini daha da inkişaf etdirir. Bu baxımdan, əlbəttə ki, bizə bu gün Nizaminin əsərləri, Xətainin əsərləri, Axundzadənin əsərləri və başqa dahilərimizin əsərləri lazımdı. Bütün bunlar Azərbaycan xalqının mədəniyyətinin qədimliyini, zənginliyini, xalqımızın böyüklüyünü göstərir. Bunun nəticəsidir ki, son zamanlar dünyada Azərbaycana çox böyük hörmət-ehtiram var. Bütün bunlar bizim müstəqil dövlətimizin mədəni irsimizə göstərdiyi yüksək qayğı və diqqətin nəticəsidir ki, dünya artıq bizi bu yöndən tanıyır.\nPrezident İlham Əliyev BMT-nin yüksək kürsüsündən milli maraqlarımız naminə qətiyyətli mövqe sərgilədi, bütün dünyaya açıq şəkildə Ermənistanın Azərbaycana və azərbaycanlılara qarşı törətdiyi cinayətlər, BMT Təhlükəsizlik Şurasının 1993-cü ildə qəbul etdiyi 4 qətnaməsini və BMT Nizamnaməsini əsas götürərək Ermənistan tərəfindən işğal edilmiş ərazilərin azad edilməsi barədə məlumat verdi. Dövlətimizin başçısı Qarabağla bağlı tarixi həqiqətləri, Ermənistanın ölkəmizə qarşı 30 il ərzində təcavüzkar mövqe tutmasını, xalqımıza qarşı törədilən erməni terrorunu və digər həqiqətləri iştirakçıların diqqətinə çatdırdı. Prezident çıxışında ermənilər tərəfindən törədilən hərbi təxribatları vurğulayaraq, 2020-ci ilin iyul ayında Tovuz rayonu istiqamətində açılmış artilleriya atəşi nəticəsində 13 hərbçi və mülki vətəndaşın həlak olduğunu, eləcə də avqust ayında Ermənistanın diversiya qrupunun keçmiş təmas xəttini keçərək Azərbaycan hərbçilərinə və mülki şəxslərə qarşı terror aktları törətməyə cəhd etdiklərini, lakin bunun qarşısının uğurla alındığını bildirdi.\nSentyabrın 27-də Azərbaycan öz ərazisində Ermənistana qarşı genişmiqyaslı əks-hücum əməliyyatına başladı. Prezident öz çıxışında qeyd etdi ki, “44 gün ərzində Ermənistan silahlı qüvvələri cəbhəboyu ərazilərdə yerləşən rayonlarımızı və şəhərlərimizi – Ağdam, Ağcabədi, Beyləqan, Daşkəsən, Füzuli, Goranboy, Tərtəri intensiv şəkildə atəşə tuturdu. Ermənistan, həmçinin cəbhə bölgəsindən uzaqda yerləşən Gəncə, Bərdə, Mingəçevir, Qəbələ, Siyəzən, Xızı və digər şəhərləri də atəşə tuturdu. Raketlərdən biri Azərbaycanın hava hücumundan müdafiə qoşunları tərəfindən Bakının yaxınlığında yerləşən Xızı üzərində zərərsizləşdirilmişdir. Bu isə onu göstərir ki, paytaxt Bakı da Ermənistanın raket hücumlarının hədəfi idi.\nPrezident İlham Əliyev zəngin təcrübəsi və böyük diplomatik istedadı sayəsində mövqeyini dəqiq və aydın şərh etməklə erməni faşizmini ifşa etdi, azərbaycanlılara qarşı həyata keçirilmiş soyqırımı, etnik təmizləmə siyasətini faktlarla beynəlxalq ictimaiyyətin diqqətinə çatdırdı. Erməni cəmiyyəti etnik nifrət və düşmənçilik üzərində qurulub, Ermənistanda rejim dəyişikliyinə baxmayaraq, ölkədə faşist ideologiyası hökm sürməkdə davam edir. Dünya dövlətləri neo-faşizmlə mübarizə apardığı bir dövrdə ermənilər nasist general Qaregin Njdenin simasında nasizmi vəsf edir. Beləliklə, Azərbaycan öz Qələbəsi ilə təkcə Ermənistanın işğalçı qüvvələrini deyil, həm də erməni faşizmini məğlub edib, regionda sülhün və təhlükəsizliyin bərqərar olmasına nail olub.\n“BMT Baş Assambleyasının 76-cı sessiyasında çıxışı zamanı Prezident İlham Əliyevin təşkilata üzv dövlətlərin diqqətinə çatdırdığı mühüm məqamlardan biri də beynəlxalq ictimaiyyətin Cənubi Qafqazda yaranmış yeni reallıqlarla hesablaşması, Ermənistanda revanşizm və hərbiləşdirməyə hər hansı dəstəyin göstərilməməsinin vacibliyinin qeyd edilməsidir. Azərbaycan regionda tarixi ədaləti bərpa edib, yeni reallıq yaradıb. Ermənistan bu reallığı qəbul etməlidir. Beynəlxalq ictimaiyyət bu istiqamətdə müsbət rol oynamalı və sülhün alternativinin olmamasını dərk etmək üçün Ermənistana çağırış etməlidir. Ermənistanda revanşizmin və onun silahlandırılmasının birbaşa və ya dolayı şəkildə dəstəklənməsi cəhdlərinə son qoyulmalıdır.\nŞahnaz Mustafayeva-Zərdab rayon tarix-diyarşünaslıq muzeyinin direktoru\n44 günlük müharibədə çoxəsrlik dövlətçilik tarixinin ən parlaq və bənzərsiz qələbəsini qazanan Azərbaycan haqlı, güclü və qalib dövlət kimi möhtəşəm Zəfər salnaməsi yaradıb.\nMüzəffər Ali Baş Komandan İlham Əliyevin qətiyyətli siyasəti, dövlətimizin qüdrəti, xalqımızın həmrəyliyi, mübarizə əzmi və ordumuzun gücü sayəsində torpaqlarımızın işğaldan azad edilməsi, ərazi bütövlüyümüzün və tarixi ədalətin bərpa olunması şərəf və qürur tariximizdir. Bu qələbə, eyni zamanda, tarixi ədalətsizliklərin aradan qaldırılması, yeni reallıqların yaradılması və milli tərəqqinin gələcək konturlarının müəyyənləşdirilməsi baxımından da olduqca əlamətdardır. Müzəffər Ali Baş Komandanımız Ilham Əliyev çıxışlarında Azərbaycanın qələbəsinin necə möhtəşəm və əzəmətli, əhəmiyyətli olduğunu diqqətə çatdıraraq -“Bu gün qürur hissi ilə deyə bilərik ki, şəhidlərimizin qanını yerdə qoymadıq, ədaləti bərpa etdik, düşməni torpağımızdan qovduq və müzəffər xalq kimi dünya tarixinə öz adımızı yazdırdıq”,-deyə vurğulayır. Həqiqətən də, bu gün dünyanın nüfuzlu ali hərbi məktəblərində və strateji tədqiqat mərkəzlərində öyrənilən İkinci Qarabağ müharibəsi tarixdə əbədi qalacaq. Çünki bu müharibə Azərbaycan xalqının Qurtuluş savaşı olması ilə yanaşı, ədalətin və iradənin təntənəsi, həmçinin dövlətimizin regionda təhlükəsizliyin təmin olunması üçün haqlı mübarizəsi və strateji qətiyyəti idi. Azərbaycan həm dövlətimizin gücünün, həm də xalqımızın həmrəyliyinin rəmzi olan “Dəmir yumruq” vasitəsilə təkcə işğalçı Ermənistanı məğlubiyyətə uğratmadı, həm də döyüş meydanında erməni faşizminin başını əzdi – belini qırdı, separatizmi məhv etdi, beynəlxalq birliyin bəzi üzvlərinin ikili standartlara əsaslanan siyasətini iflasa uğratdı Bu, bütün təzyiqlərə və ədalətsizliklərə baxmayaraq, bir dövlətin olduqca mürəkkəb beynəlxalq şəraitdə öz hərbi-siyasi qüdrəti vasitəsilə ərazi bütövlüyünü bərpa etməsi, BMT-nin uzun illər ərzində kağız üzərində qalmış qətnamələrinin icrasını təmin etməklə hüququn təntənəsinə və ədalətin öz yerini tapmasına müvəffəq olmasıdır.\n44 günlük müharibə böyük bir qəhrəmanlıq dastanına çevrildi. Torpaqlarımız danışıqlar, müzakirələr yolu ilə yox, məhz hərbi yolla azad olundu. Xalqımız döyüşərək, qan tökərək, şəhidlər verərək ədaləti bərpa etdi. Şəhidlərimizin qanı yerdə qalmadı, onların intiqamı düşməndən elə döyüş meydanında alındı. Azərbaycanın xüsusi təyinatlılarının və digər hərbi birləşmələrinin mərdliyi, qəhrəmanlığı, fədakarlığı sayəsində qısa vaxt ərzində qələbə qazandıq. Nəhayət, imzalanan bəyanatla düşmən məğlubiyyətini etiraf etdi.\nBəli, biz qələbə qazandıq… Ancaq itkilərimiz, şəhidlərimiz də az olmadı. Onlar Vətən uğrunda vuruşdular, Vətən naminə canlarından keçdilər. Torpağı Vətən edən, vətənləşdirən də məhz onlardır.\nBu sevinci bizlərə yaşadan məhz Azərbaycan əsgəri, Azərbaycan zabiti oldu.\nSentyabrın 27-dən başlayan, 44 gün davam edən və işğal altındakı ərazilərimizin azad olunması ilə nəticələnən Vətən müharibəsi tariximizin ən parlaq səhifəsinə, Azərbaycan xalqının iftixar və qürur mənbəyinə çevrildi. Prezident İlham Əliyev 17 ildə həyata keçirdiyi siyasətin nəticəsində Azərbaycanı 30 ilə yaxın davam edən münaqişədə qalib tərəfə çevirdi. Ərazi bütövlüyümüzün birmənalı olaraq təsdiq edildi.\nXanım İmanova-Heydər Əliyev Mərkəzinin əməkdaşı


Sahibkarlıq fəaliyyəti yoxdur, amma VÖEN-i bağlamayıb - Hansı Öhdəliklər Yaranır? - FED.az\nSahibkarlıq fəaliyyəti yoxdur, amma VÖEN-i bağlamayıb - Hansı Öhdəliklər Yaranır?\n18:22 12 Mart 2022\nVergi Məcəlləsinə əsasən, vergiödəyicisi sahibkarlıq fəaliyyətini və ya digər vergi tutulan əməliyyatlarını müvəqqəti dayandırdıqda, “Vergiödəyicisinin, onun filialının, nümayəndəliyinin və ya digər təsərrüfat subyektinin (obyektinin) fəaliyyətinin və digər vergi tutulan əməliyyatlarının dayandırılması haqqında arayış”ı təqdim etməlidir. Arayışda sahibkarlıq fəaliyyətinin və ya digər vergi tutulan əməliyyatların dayandırılmasının müddəti göstərilməlidir.\nFED.az Dövlət Vergi Xidmətinə istinadla xəbər verir ki, həmin müddət bitdikdə, fəaliyyətin dayandırılması barədə yenidən müraciət edilmədikdə isə fəaliyyətinin dayandırılması haqda müraciətdə göstərilən son tarixdən sonrakı gündən etibarən vergiödəyicisinin fəaliyyəti aktivləşir və müvafiq bəyannamələrin vergi orqanına təqdim olunması üzrə öhdəlik yaranır.\nEyni zamanda, vergiödəyicisinin hesabat dövründə sahibkarlıq fəaliyyəti və ya digər vergi tutulan əməliyyatı olmadığı halda, o, vergi orqanına vergi hesabatının əvəzinə, hesabatın təqdim edilməsi üçün müəyyən edilmiş müddətdən gec olmayaraq “Vergi, məcburi dövlət sosial sığorta, işsizlikdən sığorta və icbari tibbi sığorta haqları üzrə öhdəliklərin yaranmaması haqqında arayış” təqdim etməlidir.\nHəmin arayışı və ya vergi hesabatını əsas olmadan müəyyən edilən müddətdə təqdim etməyən vergiödəyicilərinə 40 manat məbləğində maliyyə sanksiyası tətbiq edilir.


Bitki yağlarının faydaları - Qarğıdalı və günəbaxan yağları » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Bitki\nmənşəli yağlar insan orqanizmi üçün çox faydalıdır. Elə buna görə də, həkimlər gündəlik rasionumuzda bitki yağlarına yer ayırmağımızın vacibliyini hər dəfə vurğulayırlar. Günəbaxan, qarğıdalı, zeytun, soya, küncüt ... kimi bitki yağları vardır ki, onları mətbəximizdən əksik etməməyimizdə fayda var. Amma biz xanımlar mətbəxdə daha çox günəbaxan, zeytun və qarğıdalı yağlarıdır. Bugün sizə bu yağlardan ikisi\n– günəbaxan və qarğıdalı yağlarından, onların fayda və zərərlərindən yazırıq.\nyağ məlum olduğu kimi, günəbaxan bitkisinin tumundan hazırlanır. Onu müxtəlif üsullarla əldə edirlər. Amma ən keyfiyyətli yağ isə soyuq sıxma\nüsulu ilə alınır. Belə üsulla alınan yağ çox dadlı və xoş ətirli olur. Tərkibindəki bioloji aktiv maddələrin demək olar ki, hamsı saxlanılır. Günəbaxan yağının faydaları və zərərləri\nyağı orqanizmdəki zərərli yağları əridən E vitaminilə zəngindir. E vitamini ateroskleroz və digər ürək xəstəliklərini müalicə edən mükəmməl\nantioksidantdır. O, immun sistemini möhkəmləndirir, yaşlanmanı əngəlləyir, qaraciyər üçün çox faydalıdır. Tərkibindəki E vitamini sayəsində günəbaxan yağı cinsi və digər endokrin vəzilərin funksiyalarına yaxşı təsir edir, zülallar və karbohidratların mübadiləsində iştirak edir və yaddaşı gücləndirir. Günəbaxan yağının zərərli tərəfləri, demək olar ki, yoxdur. Amma onun saxlanma və ya istifadə qaydaları pozularsa, bu zaman günəbaxan yağı sizin səhhətinizdə\nmənfi təsir yarada bilər. Qeyd edək ki, günəbaxan yağı yüksək kalorili məhsullar siyahısına daxildir. Ona görə də ondan gün ərzində 20 qram istifadə etmək məqsədəuyğundur. Qızartma yeməkləri bişirdikdə onun tərkibindəki faydalı komponentlər itir. Onun faydasını görmək üçün yaxşı olar ki, ondan salatlarda istifadə edəsiniz. Məhz bitki yağının iştirakı ilə tərəvəzlərdəki beta-karotin A vitamininə çevriləcək. Beləliklə, günəbaxan yağı salatlar üçün daha çox idealdır.\nyağı da orqanizmimiz üçün çox faydalı bitki yağlarındandır. O qarğıdalı\ndənələrindən istehsal olunur. Özünəməxsus ətri və dadı var. Kimyəvi tərkibinə görə günəbaxan yağına bənzəyir. Qarğıdalı yağının faydaları və zərərləri\nyağı mineral maddələrlə, kalium, fosfor, maqnezium duzları var. Tərkibindəki E vitamini isə zeytun yağına nisbətən 10 dəfə çoxdur. Qağıdalı yağı əzələləri möhkəmləndirir, orqanizmin müqavimətini artırır.\nƏgər siz piylənmədən əziyyət çəkirsinizsə xörəkləri yalnız bu yağla bişirməlisiniz. Kosmetoloqlar qarğıdalı yağını üzdəki qırışlara qarşı gözəl vasitə hesab edirlər. Qarğıdalı yağı ancaq istisna hallarda onun tərkibindəki komponentlərə fərdi həssaslıq zamanı zərərli ola bilər.Qarğıdalı yağı bişirilərkən kanserogenlər əmələ gətirmir, köpüklənmir və yanmır. Bu baxımdan ətin, balığın, tərəvəzlərin qızardılması və buğlanması üçün yararlıdır. Diqqətli olun!\nyağlarının üç əsas düşəməni var: işıq, isti və oksigen. Buna görə də onları yanan sobanın yanında və pəncərə qarşısında saxlamaq olmaz. Yağın\nsaxlanıldığı qabın ağzını kip bağlamaq lazımdır. loading... Tomris Müslümova\n14 iyun 2016 15:19\nBizde kere yagi ancaq aliriq eridiriy hazir o teksun supersun hec sevmirem nese birde qargidali qizartmalarda zeytun salatlarda istifade edirem\n14 iyun 2016 14:30\nбитки йагиндан истифаде едирем\n14 iyun 2016 11:52\nTeesufki biz yemeklerimizde yalniz kere yagindan istifade edirki kere yagindansabitki yaglari cox faydalidir\n14 iyun 2016 09:16\nBizde yemeklerde bitki yaglarinnan istifade edirik. Cox faydalidir. Bir defeden artiq istifade edilmez\n14 iyun 2016 09:08


Saçınızı evdə boyamaq üçün tövsiyələr » Qadin.Net ~ İlk milli qadın portalı\n- Boyamadan əvvəl saçınızı ən azı 24 saat yuyunmaqdan çəkinin.\n- Rəngi yoxlamaq üçün saçınızda test edin.\n- Ləkələnməməsi üçün hamam otağınızın döşəməsini zibil torbaları ilə örtün.\n- Köhnə bir köynək və ya soyunması asan olan xalat geyinin.\n- Boyanın dərinizə ləkə gəlməməsi üçün saç xəttinizin ətrafına vazelin çəkin.\n- Ləkələri silmək üçün yaş dəsmanlı yaxına qoyun.\n- Saçlarınız artıq boyanmışsa, yenidən boyamadan əvvəl ən azı dörd həftə gözləyin.


Qadınlar 40 yaşdan sonra necə qidalanmalıdır?\nDigərləri 16 Mar 2019 19:20:00 71 0\nQırx yaşdan sonra qadın orqanizmi böyük dəyişikliklərə məruz qalır. Çünki bu yaşda qadının hormonal fonunda yenidənqurma prosesi başlayır.\nBu xəbəri də oxu: 31 mart Azərbaycanlıların Soyqırımı Günüdür\nOna görə də 40 yaşdan sonra bütün qadınlar qidalanmalarına xüsusi diqqət yetirməlidirlər. Mütəxəssislər hesab edir ki, düzgün qidalanma 40 yaşdan sonra zərif cinsin nümayəndələrinə həm sağlamlıq, həm də gözəllik üçün lazımdır. Məhz düzgün qidalanma sayəsində orqanizm özünü tənzimləyir, xəstəliklərin inkişaf riskinin qarşısı alınır.\nSon.az e-tibb.az-a istinadən bildirir ki, bu dövrdə qidalanmada əsas prioritet yaşıl bitkilər, süd, eləcə də kalsiumla zəngin olan digər qidalara verilməlidir. Çünki kalsium çatışmazlığı bu yaşdan sonra bir çox problemlərə yol aça bilər.\nQara istiot, dəniz məhsulları, yumurta, meyvə-tərəvəz təbii xrom mənbəyi olduğuna görə yağların sintezini tənzimləyir. Yaşıl çay tərkibindəki amin turşusu-tianin sayəsində yuxunu yaxşılaşdırır, həyəcan, təşviş hissini aradan qaldırır.\nTərkibi maqneziumla zəngin olan məhsullar-balqabaq, qabaq, qovun, taxıllar, kartof stresslə mübarizəyə kömək edir.\n16 Mar 19:19 0\nSiyasət İsrail səfiri: Azərbaycan xalqlar arasında qarşılıqlı anlaşmanın təmin olunmasına böyük töhfə verir\n"İsrail gimnastı Bakıda keçirilən Dünya Kubokunda qızıl medal qazan\n16 Mar 19:18 0\nDigərləri Xərçəng olmaq istəməyənlər üçün möcüzə şərbət\nXərçəng xəstəliyi elə bir xəstəlikdir ki, belə xəstələr sanki gözl�\n16 Mar 19:17 0\nDigərləri Suyu qaynadıb içmək zərərlidir\nBəzən suyun çirkli olmasına görə suyu qaynadıb içirik. Qaynadılmış su\n16 Mar 19:16 0\nDigərləri Ziyilləri necə apara bilərik?\nZiyil dəridə HPV virusunun əmələ gətirdiyi xoşxassəli şişdir və dəri\n16 Mar 19:15 0\nDigərləri Qida, yoxsa zəhər, genetik silah?\nMütəxəssislər deyir ki, bir neçə dəfə istifadə edilmiş yağda bişiril\n16 Mar 19:14 0\nDigərləri Dərman qəbul edənlər, bitki çayından uzaq durun!\nBitki çaylarının faydası dünyanın hər yerində məlumdur. Xüsusi ilə xa\n16 Mar 19:13 0\nDigərləri Beynimizi 4 gündə öldürən qidalar\nAmerika Nevrologiya Akademiyası tərəfindən aparılan araşdırmaya görə, y\n16 Mar 19:12 0\nDigərləri Gözlərin lazer korreksiyası haqda\nGözlərin lazer korreksiyası - eynəkdən azad olmağın müasir üsuludur. Bi\nDigərləri Ev şəraitində limonla\n16 Mar 19:11 0\nDigərləri Yaddaşınızın güclü olması üçün\nSinqapur alimlərinin apardıqları araşdırmada 60 yaşdan yuxarı 600 insan i\n16 Mar 19:10 0\nDigərləri Qadınlar ona görə kişilərdən çox danışır ki…\nSon.az e-tibb.az-a istinadən qadınlar haqqında maraqlı faktları təqdim edi\n16 Mar 19:09 0\nŞou-biznes "Aydınçik"in səhhətində problem yaranıb: İrana aparıldı\n1970-1980-ci illərin məşhur şanson ifaçısı Aydın Vəliyevin ("Aydı\n16 Mar 19:05 0\nDigərləri Hər gün 1 qaşıq alma sirkəsi içmənin\n1. Alma sirkəsi qələvi bir məhluldur\n16 Mar 19:02 0\nDigərləri İsrail səfiri: Azərbaycan xalqlar arasında qarşılıqlı anlaşmanın təmin olunmasına böyük töhfə verir\nAzərbaycan xalqlar arasında qarşılıqlı anlaşmanın təmin olunmasına bö\n16 Mar 19:01 0\nDigərləri Oteldə də kameralardan qurtula bilmədi FOTO\nBritaniyanın populyar realiti-şou ulduzlarından olan Frenki Esseks istirahət


Deputat Cavanşir Feyziyevin Saytlarla Qeyri- Rəsmi Əməkdaşlığı Onun “Topdağıtmaz” Mülklərini Qoruya Biləcəkmi?-Gəlişmə » BakiSesi.Com\n//Bütün müavinət və sosial yardımlar bu tarixdə ÖDƏNİLƏCƏK\n//İranda güclü zəlzələ oldu\n//“Bu, Prezident İlham Əliyevin rəhbərliyi altında ölkəmizin diplomatiyasının uğuru kimi dəyərləndirilə bilər” – RƏY\n//"Azərbaycan və Ermənistan arasındakı görüşü alqışlayırıq" - ATƏT\n//“Səlimin səhhəti çox pisdir, dünəndən ağlayırıq” - Atası\nYadınızdadırsa bir neçə ay öncə Sosial şəbəkələrdə deputat Cavanşir Feyziyevə məxsus olduğu bildirilən varidatın siyahısı yayılmışdır.\nBundan bərk qorxuya düşən, deputat Cavanşir Feyziyev mülklərinin siyahısını ört-bastır etmək üçün bir neçə xəbər saytları ilə əməkdaşlığa başlayıb.\nEtibarlı mənbədən daxil olan məlumata görə, Cavanşir Feyziyevlə, xəbər saytlarının əməkdaşlığı,onun yaxınları vasitəsi ilə həyata keçirilir.Lakin bu əməkdaşlıq qeyri rəsmidir.Fikir versəniz deputatın mülk siyahıları yayılandan bir-neçə gün sonra bəzi, xəbər saytları Cavanşir Feyziyevin etmədiyi çıxışlarının təhlil formasını, mütamadi yayımlayır.\nGuya ki, ölkə də və dünyada baş verən siyasi proseslərə dərman manopolisti, deputat Cavanşir Feyziyev reaksiyalar verib, fikir bildirir.\nBuda birbaşa onun var dövlətini qorumaq məqsədi daşıyır.\nYazımızın məqsədi deputatın saytlarla necə, nəcür, hansı yolla işləməsi deyil.\nXatırladaq ki, Bir neçə ay öncə, “Azərbaycan Sənaye Korporasiyası” ASC-yə məxsus “Azərtütün” ASC-nin 85 faizlik səhm paketinin “Tabaterra Leaf” QSC adlı şirkət tərəfindən 17 milyon 281 min 464 min manata alındığı barədə məlumat yayıldı. Ardınca məlum oldu ki, müəssisəni alan Elman Cavanşir adlı şəxsdir ki, o da Milli Məclisin oliqarx üzvlərindən olan Cavanşir Feyziyevin qardaşı oğludur. Bu o deməkdir ki, reallıqda şirkəti Cavanşir Feyziyev alıb.\nO Feyziyev ki, cəmi bir ay əvvəl barəsində Böyük Britaniya Məhkəməsində “çirkli pulların yuyulması”yla bağlı iddia qaldırılıb. İngiltərə hüquq-mühafizə orqanları isə onun ailə üzvlərinin hesablarındakı 20.5 milyon dollara həbs qoyub. Yeri gəlmişkən, bu məbləğə “Azərtütün”ü rəsmən alan Elman Cavanşirin hesabındakı təxminən 1 milyon funt sterlinq də daxildir.\nxəbəral.az sosial şəbəkələrdə ki, paylaşımlara istinadən araşdırdığı həmin şok siyahını sizlərə yenidən təqdim edir:\nZağulba-Buzovna yolunun kənarında 4 hektarlıq villa;\nÜzeyir Hacıbəyov küçəsində yerləşən 786 kvadratmetrlik 10 milyonluq obyekt;\nŞəkidə fəaliyyət göstərən, dörd ulduzlu “Şəki Saray” hotel;\nİngiltərədə biznesi və malikanə;\n”Porsche Cayenne GTS” markalı, 90 FC 111 dövlət qeydiyyat nişanlı avtomobil;\nMercedes GL-Class markalı 90 FC 111 nömrəli avtomobil;\nCavanşir Feyziyev və onun ailə üzvlərinin nəzarətində olan biznes qurumlarının siyahısı:\n????”AVROMED COMPANY” QSC\n????”KROKUS LTD” MMC\n????”AMD TRADE” MMC\n????”BUTA FARM” MMC\n????”BAKU DRİVERS” MMC\n????Leziz Catering MMC\n????L’Amour Cake Boutique MMC\n1. “CASPIAN DISTRIBUTION MANAGEMENT (CDM)” QSC\n2. “Tabaterra” QSC\n3. “Ardem” MMC\n4. “Sarvan” QSC\n5. “Tabera” QSC\n6. “DİRECT DİSTRİBUTİON GROUP (DDG)” QSC\n7. “RETAİL MANAGEMENT” QSC\n8. “Sadaf Trade” QSC\n9. “Tob İnvest” MMC\n10. “Vector” QSC\n11. “Novo Trade” QSC\n12. “BAKU TRADE MANAGEMENT (BTM)” QSC.\n????”Crocus” Tobacco company – Sumqayit\n????”Imeks” Tobacco company – Baku\n????”Qafqaz Turizm” adlı jurnal\n????”Discovery Azerbaijan” elmi-kütləvi turizm jurnal\n????Şirkətləri 6 minə yaxın adda dərman və dərman preparatları idxal edir\nQarşı tərəfin mövqe haqqını tanıyırıq скачать dle 12.1\nDeputat Cavanşir Feyziyevin Gözqamaşdıran Varidatının SİYAHISI Cavanşir Feyziyevin qardaşı oğlu “Azərtütün"ü 30 milyona satın aldı? Cavanşir Feyziyev milyonları Azərbaycandan necə çıxarıb? - ARAŞDIRMA Deputatın Böyük Britaniyadakı milyonlarına həbs qoyulur ”Avromed”in sahibi, DEPUTAT Cavanşir Feyziyevin MASKA MANAPOLİYASI-Tərcüməçi, dərman taciri, deputat, filosof...\n"Azərbaycan və Ermənistan arasındakı görüşü alqışlayırıq" - ATƏT


“Ancaq uşağın adını qoymaq qaldı” – Dado ilə ayrılmadığını deyən Natavan “açdı sandığı, tökdü pambığı” » AzadQadin.Az - Qadın İnformasiya Portalı\nReklam / Müsahibə / Manşet\n“Ancaq uşağın adını qoymaq qaldı” – Dado ilə ayrılmadığını deyən Natavan “açdı sandığı, tökdü pambığı”\nBanu. | 30-12-2017, 11:26\nBu gün müğənni Natavan Həbibi Zaur Kamalın aparıcısı olduğu “5/5” verilişinin qonağı olub. Tanınmış ifaçı boşanmaq üzrə olduğu əri Səid Əliyevlə (Dado) münasibətləri və bir sıra maraqlı məqamlarla bağlı sualları cavablandırıb. Sizi həmin açıqlamalarla tanış edirik:\n– Niyə məhz Dado məsələsi gündəmi alt-üst etdi? Çünki Natavanın indiyə qədər etdiyi çox şeylər var? Ümumiyyətlə indiki zamanda ailə məsələsi bir çoxlarının marağına səbəb olur.\n– Ümumiyyətlə bu hadisə necə oldu? Sizin də gözününzün qarşısından bir filim kimi keçdi?\n– Mən sizə başqa cür cavab verim. Birincisi mən buradan insanlara müraciət etmək istərdim. İllərdir ki, siz Natavan Həbibini tanıyırsınız. Görürdünüz ki, Natavan Həbibi düşünərək addım atır. Mən heç vaxt düşünülməmiş hərəkət etmərəm, addım atmaram. 17 ildir, bu sənətdəyik və mənim həyatımı görürsünüz ki, orada səhvlər azdır. Evlilik məsələmə gəldikdə isə… Mən heç kimə icazə də vermərəm ki, kimsə həyatımda baş verənləri səhv adlandırsın. Mən heç nədən peşman deyiləm. Nə yaşamışam mənimdir. Nə yaşayacam, yenə də mənimdir. Heç nəyə görə peşman olmaq istəmirəm, olmadım və bu mənim qismətimdir, alın yazımdır. Siz bilməli idiniz ki, mən hansısa səhvə yol vermərəm. Mənim ailə qurduğum insan da tanıdığınız mühitdən, şou-biznesdəndir. Bu addımı atanda, yəqin ki, fikirləşmişəm ki, aramızda nəsə olsa, o da çox böyük rezonans verə bilər. Yəni, mənim həyatıma, işimə xələl gətirə bilər. Bu saxta bir şey olsaydı, mən heç vaxt tanınmış insanla ailə həyatı qurmazdım. O qədər tanınmamış insanlar var ki… Natavan onlardan biri ilə evlənə bilməzdi? Bilirsiniz, mənə ən çox nə pis təsir etdi? Mən şəxsi həyatımla bağlı hər dəfə depresiyaya düşəndə, bunu sizə bildirsəydim, görəcəkdiniz ki, həmişə depresiyadayam. Mən şəxsi məsələlərimə görə heç vaxt depresiyaya düşən deyiləm. Mənim qəlbimi qıran, insanların fikiri oldu. Məni 17 ildi tanıya-tanıya, hansısa özünü tanımayan insanların sözünə inanıb mənim üstümə gəldilər.\n– Ümumiyyətlə siz kiminsə fikrinə qulaq asıb evləndiniz ki, ayrılanda da onları dinləyəsiniz?\n– Mən heç kimin fikrinə qulaq asmadan evləndim. Çünki mən istədim. Və mən ayrılmamışam. Bəli, mən ayrılmamışam. Biləsiniz ki, bu insanların qurduğu oyun bizi birləşdirdi. Siz bizi birləşdirdiniz. Bizə o qədər hirs gəldi…\n– Vallah, siz bizə bu səbəbləri unutdurdunuz. Aramızda olan problemi unutdurdunuz. Çox ciddi bir problem idi. Sizə onu deməyəcəyəm, amma çox ciddi problem idi. Görürdünüz ki, neçə aydı verilişlərə də çıxmırdım. Gələ bilmirdim də.Yəni belə şeylər var. Problemlər 6 ay ərzində yığıldı və bir gün partladı.\n– Ümumiyyətlə, mənim ağzımdan çıxmayan bir ifadəni çalışın, efirdə səsləndirməyin. Aparıcılarımıza, jurnalistlərimizə deyirəm. Məndən eşitmədiyiniz bir şeyi yazmayın. Niyə insanları bu qədər aldadırsınız? Tamaşaçılar elə bilirlər ki, bunu biz edirik və bizə fırıldaqçı deyirlər. Klinikanın adına qədər yazırlar. Ancaq uşağın adını qoymaq qaldı. Bunun kimi şeylər insanların qəlbində başqa yer tutur. Bu mənə heç xoş deyil. İstərdim ki, məni olduğum kimi tanısınlar. Mənə necə yaraşdıra bilərdiniz ki, evliliyimlə oyun qurum, hansısa saxtakarlıq edim? Bunu mənə yaraşdırmamalıydınız. Biz elə-belə yaşamırıq. Ailədə, ziyalı insanların arasında yaşayırıq ki, hər addımımızı düşünərək ataq.\n– Mən bu günlər ərzində normal ola bilmərəm. Çünki insanın üstünə çox gələndə səbr alınmır. Amma yenə də özümü cilovlamağa çalışıram. Heç kimə görünmək istəmirdim. Çünki bir çox insanlardan incidim, qəlbim sındı. Onların arasında dostlarım yaxınlarım da var. Mən insanın baxışından anlayıram ki, içində nə var. Görürəm ki, mənimlə necə salamlaşırlar. Məni qoyub, ona inanırsan. Mən Natavan olmuşam. Yadına sal ki, mən sənə necə olmuşam. Vicdan deyilən bir şey var. İnsanın üstünə bu qədər şər, böhtan atmazlar.\n– İkimiz də bilmirik nə ilə nəticələnəcək. Nə mən, nə də o ayrılmaq istəyir.\n– Niyə “İnstagram”da yazdınız? Özünüz şişirtdiniz bunu?\n– O, Səidin səhvidir. Üstümə gəldi ki, sən bunu paylaşacaqsan, yazacaqsan. Mən hardasa 5-6 gün buna qarşı çıxdım. Amma sonra bacarmadım. Dedim, bunu istəyirsənsə, olsun, açıqlayıram. Və onu yazdım. İnsanlardan başqa şey gözləyən anda, elə bir aqresiya gördüm. Bir şeyi başa düşə bilmirəm ki, indi məni izləyənlərin 90 faizi boşanmışlardır.\n– Yox ee, indi boşanmaların sayı artıb. Yəni indi bizi izləyənlər arasında boşanmışlar da var. Məhz o insanların aqresiyasına tuş gəlmək mənə qəribə gəldi. Yəni sən də evlənib boşanmısan da. Sən niyə bunu ayıb bilirsən? İkincisi odur ki, mən evlənəndə özüm evlənmişəm, boşananda da… Mənə yazırlar ki, boşanmısan, ayıb olsun. Mən oxumuş insan olaraq, bunu başa düşə bilmirəm.\n– Sadəcə bizim heç aramız yoxdu, danışmırdıq. Bu söz-söhbətlər başlayanda, elə bil ki, bir-birimizə yaxın olmağa ilk təkanı o yazılar verdi.\n– Belə cavab verim, əgər bilirsinizsə, sizin ailənizin axırı necə olacaq, mən də bilərəm. Heç kimin həyatının axırı bilinmir ki, Səidlə Natavanınkı da bilinsin. Biz də sizin kimi, adi insanlarıq, biz də sevib evlənmişik. Aramızda söz-söhbətlər oldu və qərara gəldik ki, deyəsən, ayrılmalıyıq. Amma sonra fikirləşdik ki, bacarmırıq, ayrıla da bilmirik. Çünki ortada sevgi var. Bacarmırıq. Hələ ki durum bu yerdədir.\n– Deyirdilər, Natavan xanım pul yığmaq üçün toy edib. Bu, düzdür?\n– Ən maraqlısı bilirsiniz nədir? Şou-biznes insanları bunu deyəndə bişmiş toyuğun da gülməyi gəlir. Mən şou-biznesin puluna ümidli qalsaydım, heç vaxt pul yığmazdım. Çünki mənim toyumda ən bahalı menyu idi və 100 manatla heç kim mənə kömək edə bilməzdi. Bizimkilərin, şou-biznesin maksimumu 100 manatdır. Şou-biznes toy gedəndə, elə bilir ki, özü ilə dünyanın hədiyyəsini gətirir. 100 manat yazdıranlar mənim pulumu saymasınlar. Çünki bunların pulu ilə mən heç vaxt 100000 yığa bilməzdim. Yəni, gülməli söhbətdir. Heç olmasa, şou-biznes bunu danışmasın.\n– Mən atam haqqında indi danışmağı lazım bilmirəm. Çünki mövzular qarışır.\n– Yəni Meraya Keri mənim üçün ən sevdiyim müğənnidir. Mən ona baxıb oxumuşam. Amma mən onun atasının adını, harada olduğunu bilmirəm, ancaq mahnılarına qulaq asıram.\n– 2018-ci il Natavan xanım üçün necə oldu?\n– Vallah, nə deyim. Artıq bilmirəm nə deyim.\n– Bir sözlə Natavan Həbibi 2018-ci ilə necə girdi? Əsəb, gərginlik…\n– Bir az da müdrik.\n– Yeni il gecəsində küslü olanlar barışır. Jest edib küslü olduğunuz biri ilə barışmaq istərdiniz?\n– İlk öncə onu deyim ki, mən bu sualı sizə yazmamışam və mən Aygün Kazımovanın haqqıda birinci danışmağa başlamamışam. Çünki onlar sonra deyir ki… (Zaur araya girir, yox, yox, bu suallardan sizin xəbəriniz yoxdur.) Ona görə də sual bunlardandır. Yəni xəbərim yoxdur.\n– Bilirsiniz o haqda nə deyərəm… Sonuncu müsahibəyə görə deyirsiniz, hə? Deyərdim ki, o çox gözəl düşməndir, mənə ləzzət edir (gülür). Yəni cılız deyil. Hərəkətləri də mənə xoşdur.\n– Röyanın “Altın Kelebek” mükafatı alması çoxları üçün sevindirici oldu, təbii ki, xalqımız üçün də. Amma bəzi müğənnilər bunu qəbul etmədi, həzm edə bilmədi. Ümumiyyətlə siz buna necə münasibət bildirərdiniz? Zəng edib təbrik etdiniz, yoxsa imkan tapa bilmədiniz?\n– Niyə ki? Ümumiyyətlə, mən öz haqqımda danışıram. Kim mənim haqqımda necə danışırsa, mən də elə danışıram. Mən malalamaqdan keçdim. İnan ki bilmirəm söhbət nədən gedir, nə “ödül”, kim necə oldu, kim niyə əsəbləşdi, kim kimi vurdu… Bilmirəm.\nMaraq üçün onu da əlavə edək ki, görünür, Natavan Həbibi verilişdə ona veriləcək sualları özü seçibmiş. Çünki onun Aygün Kazımova ilə bağlı sualda “bu sualı mən yazmamışam, onlarındır” deməsi tamaşaçılarda şübhə yaradıb.primetime.az


“Erməni tulası” teleaparıcı Solovyov və ermənilərin “sadiq iti” Peqov dezinformasiya yaymağa davam edirlər - VİDEO - Günün Səsi "Erməni tulası" teleaparıcı Solovyov və ermənilərin "sadiq iti" Peqov dezinformasiya yaymağa davam edirlər - Günün Səsi\n“Erməni tulası” teleaparıcı Solovyov və ermənilərin “sadiq iti” Peqov dezinformasiya yaymağa davam edirlər - VİDEO\n01 Noyabr 2020 15:43\nErmənipərəst rusiyalı teleaparıcı Vladimir Solovyov Azərbaycan və Dağlıq Qarabağ münaqişəsi haqqında izləyicilərinə yalnış və qərəzli məlumatlar yaymaqda davam edir.\nGununsesi.info-nunnməlumatına görə, Solovyev özünün “Youtube” kanalında bir neçə il bundan əvvəl Azərbaycanda baş vermiş aksiyanı yeni kimi təqdim edib.\nO bildirib ki, aksiya hazırda Bakıda davam edir. Bununla bağlı Azərbaycandan açıqlama gözlədiyini deyib.\nLakin, dünən ölkənin heç bir ərazisində belə bir aksiya baş tutmayıb. Eyni zamanda videodan göründüyü kimi hava soyuqdur və iştirakçılar qalın üst geyimlərindədirlər. Hazırda isə Bakıda mülayim hava hökm sürür. Solovyev belə qərəzli məlumat ötürməklə Rusiya ilə Azərbaycan arasında olan strateji tərəfdaşlıq münasibətlərinə xələl gətirmək istəyini heç gizlətmir də.\nEləcə də, Solovyev əlavə edib ki, guya müharibəyə yalnız Dağlıq Qarabağ ərazisindən 20 min əsgər cəlb edilib. Halbuki, Nikol Paşinyan daha əvvəl ölkə ərazisində geniş səfərbərlik elan edib, bununla da, hətta, 55 yaşdan yuxarı yaşlıların və qadınların da müharibəyə cəlb edilməsinə şərait yaradıb.\nBütün bu faktlara istinadən, teleaparıcının qaldırdığı iddiaların heç bir əsasının olmadığı və ermənipərəst mövqeyi ilə Azərbaycana qarşı anti-təbliğat yaratmağa çalışdığı sübut olunur.\nPrevious Ermənistanın hərbi hissəsi darmadağın edilib\nNext “Azərbaycanın azad edilmiş yaşayış məntəqələrinin sayı 193-ə çatdı”\n01 Mart 2021 11:50\nNərimanov qarlı günlərdən sonra\n24 Fevral 2021 19:17\n18 Fevral 2021 11:22\nEldar Əzizov paytaxtda söküntüyə başlayıb\n18 Fevral 2021 00:32\nFederasiya atçılığı iflic vəziyyətə salıb – Prezidentə faktlarla müraciət olundu\n12 Fevral 2021 19:40\nGəncənin yollarını viran qoyduğu üçün “Azərsu” gəncəlilərə hesabat verməlidirr\n11 Fevral 2021 09:10\n“Bizi aldatdılar, burada yaşamağın mənası yoxdur”\n10 Fevral 2021 00:47\nGənclikdəki tuneli “Akkord” inşa edibmiş\n08 Fevral 2021 11:31\n04 Fevral 2021 13:16\nCOVAX Azərbaycana ayrılacaq vaksinin həcmini açıqladı\n04 Fevral 2021 12:52\nU-19 qarşılaşma keçirdi –


ADU-da 31 Mart - Azərbaycanlıların Soyqırımı Günü ilə əlaqədar dəyirmi masa təşkil olunub\nMartın 28-də Azərbaycan Dillər Universitetinin Tərcümə fakültəsinin təşkilatçılığı ilə 31 Mart - Azərbaycanlıların Soyqırımı Günü ilə əlaqədar dəyirmi masa təşkil olunub.\nTədbiri giriş sözü ilə açan fakültə dekanı dosent Bənövşə Məmmədova erməni silahlı dəstələrinin azərbaycanlılara qarşı törətdikləri soyqırımdan danışıb. Məhz ümummilli lider Heydər Əliyevin 26 mart 1998-ci il tarixli sərəncamı ilə 31 Mart - Azərbaycanlıların Soyqırımı Günü kimi qeyd olunduğunu diqqətə çatdırıb.\nQafqazşünaslıq kafedrasının müəllimi dosent Namiq Kərimov soyqırım zamanı erməni quldurlarının törətdikləri vəhşiliklərdən, onların insanların cəsədləri üzərində apardıqları qeyri-insani hərəkətlərdən, tarixi faktlardan söz açıb. O, bildirib ki, minlərlə dinc azərbaycanlı əhali yalnız milli mənsubiyyətinə görə məhv edilib.\nTədbirdə çıxış edən ADU-nun tərbiyə işləri üzrə prorektoru vəzifəsini icra edən Sərraf Hüseynov tarix boyu xalqımızın başına gətirilən faciələrdən danışıb, sosial şəbəkələrdə xalqımızın başına gətirilən bu hadisələri dünya ictimaiyyətinə çatdırılması istiqamətində fəal olmağa çağırıb.